Алишер Навоийнинг “Ҳайрат ул-аброр” достонидаги муножотларнинг баёни – oliymahad.uz\nАлишер Навоийнинг “Ҳайрат ул-аброр” достонидаги муножотларнинг баёни\nСўз мулкининг султони, ғазалнавис олим Алишер Навоий хазратларини биз назмга моҳирликлари билан таниймиз. Ҳақиқатдан ҳам, ҳар қандай мавзуни гўзал ташбеҳлар, истиора-ю, киноялар билан ёритишни ҳар қандай сўз устаси ҳам уддасидан чиқа олмайди. Буни исботи ўлароқ, хазратнинг “Ҳайрат ул-аброр” достонидаги муножотларни қисқача баён қиламиз.\n“Муножот” (مناجاة) сўзи араб тилидан олинган, ўзаги эса ناجى бўлиб, “секингина ошкор қилмоқ”, “юракдан суҳбат қурмоқ”, “ҳеч кимга билдирмай алоқада бўлиб турмоқ” маъноларини билдиради. Муножот- مناجاة сўзи эса, “махфий суҳбат” маъносини билдиради.\nИстилоҳда Аллоҳга арзи ҳол қилиб, нажот, мадад сўрашдир.\nШунга кўра Навоийнинг ҳар бир муножотларининг сўнггида арзи ҳол қилиб, нажот, ёрдам сўраш бор.\nБиринчи муножотда шоир Аллоҳ субҳанаҳу ва таолонинг зотий сифатларини, гўзал ташбеҳлар билан ўхшатганларини кўрамиз.\nЕй Сангга мабдаъда абаддек азал,\nЗоти қадиминг абадий ламъ язал.\nМахлуқотларнинг ҳодис- йўқдан бор қилинганини баёни:\nНе кечанинг турраси мушки Хўтан\nНе ёғиб анжумдин анга жолалар.\nБирлик эдию ададе йўқ эди.\nБирдан ўзга аҳаде йўқ эди.\nАллоҳ таоло инсонни гўзал суратда, илмли қилиб яратгани ҳақида шундай дейдилар:\nТурфа камолингға доғи комил ул,\n“Каррамано” келди маноқиб анга,\n“Аҳсани тақвийм” муносиб анга.\nҚилдинг ани орифи ул- маърифат.\nҲар бир муножотнинг сўнггида эса, хазрат Навоий Аллоҳ таолога ниятларини сўраб дуо қилиб ёлворадилар:\nИккинчи муножотда оламнинг яратилиши ҳақида сўз кетади:\nМунчаки афлок сабуксанг эрур,\nЁ кураи хок куҳанланг эрур.\nЎйлаки, ижоди ҳам, эъдоми ҳам.\nКим анга шамъ анжум эрур, шамса- меҳр.\nДавомида, қиёмат соати келганда оламнинг остин-устун бўлиб кетиши шундай ўхшатилган:\nТоғ этибон чарх узра раққослиқ.\nТоғу фалакларда тароқо-тароқ,\nБиргина Холиқ зот боқий қолиб, махлуқларнинг барчаси фано бўлиши ҳақида:\nЁр муаббад бўлуб ағёр йўқ.\nАрзу фалак йўқидину боридин,\nБорчанинг ихфосию изҳоридн.\nИккинчи муножотнинг сўнггида, Навоий охират диёрига кетар чоғида Аллоҳдан иймонини ҳамроҳ қилишини сўраб илтижо қиладилар:\nЁ Раб, агар етсамўшул кунга жазм,\nЁки бурун айласам ул ёнға азм.\nУчинчи муножотда ҳам олам йўқдан бор қилинганини баёни давом этади.\nҚатрағача қулзуми заххордин,\nЗаррағача шамсаи заркордин.\nБир-бирига борчани пайванд этиб.\nҲисоб-китоб кунида инсонларнинг ҳоли оғир кечади. Ҳамма ўзи ҳақида қайғуриб бошдан оёққача терга ботади.\nНомалар эл оллиға паррон бўлуб,\nКўрмагидин эл юраги қон бўлуб,\nБорчаси исён била бадхўйлуқ,\nБадхўйлуқ йўқки, сияҳрўйлуқ.\nҚизға ано боқмай, ўғулға ато,\nБорчасининг оғзида “Воҳасрато!”\nМуножот сўнггида Аллоҳ таолони қиёмат куни Муҳаммад соллоллоҳу алайҳи васалламнинг шафоатларини Ўзининг мағфирати ва раҳматига шерик қилишини айтиб, шу шафоат ва раҳмат-у мағфиратга Навоий ўзларини ҳам дохил қилишини илтижо қилиб сўрайдилар:\nКим бориға бўлса жазо чоҳу вайл.\nКўзига учрат мен осийни ҳам.\nТўртинчи муножот- сўнгги муножот бўлиб, унда Аллоҳ субҳанаҳу ва таолонинг чексиз лутфу-карам соҳиби экани айтилади:\nЕй караминг оллида кўҳи гуноҳ,\nЖурм билан нома қаро қилсалар.\nКим йўқ ўшул амрда нуқсон Санга.\nЁ Раб, урарда караминг баҳри жўш,\nКечсанг алар кардау нокардасин.\nМуножот сўнггида хазрат Аллоҳ таолонинг лутфу карамини сўрайдилар. Бу бандасига Жаннат ҳам, неъматлар ҳам, ҳурлар ҳам керак эмаслигини, фақатгина, Ўзининг жамолини исташини айтадилар. Бу орифлар истаги-ўтинчидир.\nЕрмас анга ҳур ила Жаннат ҳавас,\nАллоҳ барчаларимизни Ўзининг ҳусну жамоли билан сийланадиган бандаларидан қилсин!\nМуаллиф бежизга аввал муножотни ёзмади. Унда Аллоҳ таолонинг зотий ва субутий сифатлари ҳақида, оламнинг ва махлуқотларнинг яратилиши, қадар, қиёмат соати, қайта тирилиш ва ҳисоб-китоб, бир сўз билан айтганда ақоид баён қилинган. Булар шунчаки тўрт муножот эмас. Бу муножотлар билан муаллиф бошлаган иши масъулиятли ва муҳим бўлгани сабабли Аллоҳдан мадад сўраган, Унга илтижо қилган, қалбидаги нидосини баён қилган. Ажаб эмаски, Аллоҳ таоло у зотларни мана шу ўтинчлари, ожиз бандага хос нидолари сабабидан бу кунгача тилларда ва ёдларда тирик қолдирган. Шунинг учундирки, дунёнинг ҳар бир қисмидаги олимлар бу инсоннинг ҳаётига қизиқади, уни ўрганишга ҳаракат қилади, лекин булар билан шарҳлар ҳам фикрлар ҳам, хулосалар ҳам ниҳоялаб қолмайди. Аллоҳ таолони ва Пайғамбарини улуғлаган банда қандай қилиб азиз бўлмасин?! Улар бу эътиқод ва тарихни кейинги авлодга омонат ўлароқ етказишган. Хазрат Навоий сўзга ҳақиқатда моҳир эканларини Ислом эътиқодини байтларда гўзал ўхшатишлар билан акс эттирганларида кўришимиз мумкин.\n840300cookie-checkАлишер Навоийнинг “Ҳайрат ул-аброр” достонидаги муножотларнинг баёниno\nОлдингиИнститутимиз ректори Президент И.Каримовнинг диний қадриятларни тиклаш йўлидаги амаллари ҳақида сўзлаб бердиКейингиБурҳониддин Марғиноний – Марказий Осиёнинг буюк ҳуқуқшуноси. (Олимнинг қабри қаерда?)


Словакиянинг Европа Иттифоқига қўшилиши тўғрисидаги кечаги референдум бир овоздан тасдиқланди.\nБугун Словакия Марказий сайлов комиссиясининг маълум қилишича, сайловчиларнинг 92 фойиздан кўпи мамлакатнинг 2004 йилда Европа Иттифоқига аъзо бўлишини маъқуллашган.\nБу борада аллақачон Венгрия, Словения, Малта ва Литвада ўтказилган референдумлар тасдиқланди. Европа Иттифоқига қўшилиш тўғрисида келаси ойда Чех республикаси ва Полшада ҳам референдумлар ўтказилади. Эстония ва Латвияда эса, бундай референдумлар сентябр ойига режалаштрилган. Қибриз Европа Иттифоқига аъзо бўлиш масаласини умумхалқ овозига қўймайди.


Ўш мэри Худойбердиев даъволарини рад этди\nОзодлик билан суҳбатда Халил Худойбердиев ўз хусусий мулки - "ЎшТВ"ни шаҳар ҳокими Мэлис Мирзақматов қандай қилиб тортиб олгани тўғрисида батафсил ҳикоя қилганидан сўнг¸ мэр ўзига қўйилган айбларни инкор қилди.\nЎтган ҳафтада "ЎшТВ" телекомпанияси эгаси Халил Худойбердиев билан ўтказилган суҳбатни эътиборингизга ҳавола қилган эдик.\nСуҳбат давомида пайдо бўлган баъзи саволларни Озодлик радиоси қирғиз хизмати мухбири куни кеча Ўш шаҳар мэри Мэлис Мирзақматовга берди.\nМирзақматовнинг жавобларини сўзма-сўз таржима қилдик, унинг нутқи стилистикасини ҳам сақлаб қолишга ҳаракат қилдик.\nДемак, биринчи савол:\n- Халил Худойбердиевнинг айтишича, сиз унинг мулки -"ЎшТВ"ни тортиб олганмишсиз?\n- У кишининг чет элга бориб олиб мени қоралаётгани сабаби, мен 17 май куни у кишини, у бошқариб турган телекомпанияни, шунингдек, бир қатор маҳаллий ва марказий телеканалларни қаттиқ танқид қилган эдим. Сабаби ўша вақтдаги вазият кескин бўлиб тургани учун тилга олинган телекомпанияларга оловга мой сепманглар, тўғри мафкура олиб боринглар, халққа тўғри тушунтиринглар, деб шаҳар ҳокими сифатида қаттиқ танқидий фикр билдирганман. Энди мамлакатдан ташқарига чиқиб олиб, минглаб одамларнинг қони тўкилишига сабабчи бўлганини мендан чиқараётгани тўғри эмас. Ёлғон гапираяпти, деб ҳисоблайман мен. Шуни айтиб ўтмоқчиманки, июн воқеаларига бевосита алоқаси бор, деб ҳисобланиб бу киши устидан бош прокуратура иккита жиноят иши қўзғатган. Бу шунчаки ўч олиш, деб ҳисоблайман, деди Мэлис Мирзақматов.\nЎш шаҳри мэрининг айтишича, "июн воқеаларига бевосита алоқаси бор, деб ҳисобланиб бу киши (Халил Худойбердиев) устидан Бош прокуратура иккита жиноят иши қўзғатган". Ҳокимнинг бу иддаоси юзасидан Қирғизистон прокуратурасидан маълумот олишга улгурмадик.\n"ЎшТВ" ва унинг раҳбарини бошқа ТВлар қаторида айблар экан, шаҳар мэри, афтидан, "ЎшТВ"нинг июн воқеалари арафасидаги кўрсатувларини назарда тутаяпти.\nБиз тунов куни ўтказганимиз суҳбат чоғида Худойбердиевдан ўша кўрсатувлар тўғрисида ҳам сўраган эдик.\nОзодлик: 2010 йил май, Жалолобод. Орадан 8-9 ой ўтди. Ўшандан бери қирғиз журналистлари, қирғиз сиëсатчилари Қодиржон Ботировни ва улар қаторида ЎшТВни, МезонТВни айблаб келади. Қодиржон Ботиров ўтказган митингларни соатлаб кўрсатган ва ана шу кўрсатувлар ҳам июн ойидаги воқеаларнинг асосий сабабчилари бўлиб қолди¸ дейишади.\n- Биринчидан, мен сизга вазиятни тушунтирдим. Асосий ана шу вақтдаги воқеалар Жалолободда кўпроқ бўлди май ойида. У захват, бу захват, администрацияни бўшатишди, яна қайталаб олишди, бошқа бўлди. Бу орада, Ўшда жалолободликларнинг қариндошлари кўп эди, кўп ҳозир ҳам, телефонда хабар келиб турдида у бўлаяпти, бу бўлаяпти. Ваҳима бўлдида. Бу битта нарса.\nИккинчи нарса, бу орада Жалолободгача Ўшга Бакиев келди, яна қайтиб кетди, қабул қилмади Ўш. Ўш вилоят администрациясининг ëнида митинглар бўлди. Унинг репортажларини бериб турдик. Унинг ҳам кўпчилиги без комментарии кетди. Бишкекдаги воқеалар ҳам КТР, бошқалари орқали без комментарии берилдию. Биз ўзимизнинг вазифамизни бажариб турдикда информацияни етказиш бўйича. Иккинчиси, миш-мишлар тарқалишининг олдини олиш эди мақсад. Конфликт чиқмаслик мақсади бор эди. Шунинг учун Жалолободда бўлаëтган митингларни, администрация олинди, администрация бўшатилди деган нарсаларнинг кўп без комментарии берилди. Нимага деганда журналист ўз сўзи билан ë у томон ë бу томонга ошиқроқ гапириб қўйса, ўртада биз гуноҳкор бўлиб қолмайлик деб без комментарии бериларди. Бу бир.\nИккинчиси, Жалолободдаги Ботиров ўтказган митингда, Ботиров ўтказган деб ҳисобламайман мен, Ботиров билан Асанов ўтказган. Нимага деганда биз ана шу вазиятда кўрдик. Иккита миллат вакили битта катта мажлисда чиқишаяпти. Жалолобод губернатори Асанов билан Ботиров.\nОзодлик: Минбарда иккаласи турган суратлар ҳам бор.\n- Ана шуни кўрдигу “Яхши бўлди, оказивается миллатлараро ҳеч қанақа вопрос йўқ экан деб берворсак, ўшанда одамлар тинчланади” дейилган. Шу билан ана шу нарса бир маротаба берилган. Повтор бўлмаган, деди Халил Худойбердиев.\nИюн воқеаларидан буён қатор қирғиз расмийлари томонидан, хусусан Ўш шаҳри мэри Мирзақматов томонидан бугун тинглаётганингиз суҳбат давомида ҳам "ЎшТВ"га нисбатан билдирилган айбловлар юзасидан Халил Худойбердиевнинг изоҳини эшитдингиз.\nМирзақматов билан суҳбатга қайтамиз.\nОзодлик радиоси қирғиз хизмати мухбири Мирзақматовга берган навбатдаги савол будир:\n- Демак, сиз Худойбердиев билан июннинг сўнгги кунларида учрашмагансиз, унга "ЎшТВ" учун 20 минг доллар бермагансиз?\n- Кимга сотди, қандай сотди – бу масалага менинг ҳеч қандай алоқам йўқ. Ким билан савдолашганини мен билмайман. Бу кишининг ёлғонини мен қабул қилмайман.\n- Худойбердиевнинг айтишича, сиз уни Таатан савдо комплексига олиб боргансиз. "ЎшТВ"нинг 51%ини олганимдан кейин телевидениени шу ерга кўчирамиз, дегансиз?\n- Таатан савдо комплекси менга тегишли эмас. У шаҳардаги ўзича мустақил хўжалик юритувчи бир субъектдир. У ерда ким нима иш қилаётганини билмайман. Менда ЎшТВ ўша ерда жойлашибди, деган маълумот бор.\n- Худойбердиев билан ўтказилган суҳбат охирида бундай дейилган: АКИпресс агентлигининг "Баракелде" саҳифаси 15 декабрда "ЎшТВ"ни шаҳар мэри Мэлис Мирзақматовнинг мулки, деган, бироқ у Асанбек Абдиғапаров номига расмийлаштирилган, дейилган?\n- Мумкин, шундай бўлиши мумкин. Мен шаҳардаги ҳар бир субъектнинг кимнинг номига расмийлаштирилганини билмайман. Бу гапларнинг ҳаммаси ёлғон, деб ўйлайман. Ундан кўра, Худойбердиев Халил Ўшга келиб тергов органлари олдида қилган жинояти учун жавоб берса яхши бўларди. Унинг ортида кўплаб тўкилган қон, йиғлаган, етим қолган болалар турибди.\n- Халил Худойбердиевнинг айтишича, у бир-икки ой муқаддам сиз билан телефон орқали боғланган ва ораларингизда гап қочган. Ўшанда сиз унга "Аляскада бўлсанг ҳам сенга қўлим етади", деганмишсиз?\n- Биласизми, мен сўзлашганимда келиб қонун олдида жавоб бериб, агар гуноҳсиз бўлсангиз, тергов органларига жавоб берсангиз яхши бўларди, деганман. Аляска-пляска, деган гаплар бўлган эмас, деб жавоб берган Ўш шаҳри мэри Мелис Мирзақматов Озодлик радиоси қирғиз хизмати мухбири Амирбек Усмановнинг саволларига.\nДемак, Мирзақматов Худойбердиев билан телефонда гаплашганини рад этолмади.\n"Мирзақматовдан "Сиз Ўшда бўлсангиз, Худойбердиев ташқарида юрган бўлса, нима учун алоқага чиқдинглар, мулоқотингиз асосий сабаби нима эди, деб сўрадингизми?", деб сўрадим Амирбекдан.\n"Сўрадим, лекин Мирзақматов саволни жавобсиз қолдирди", деди Амирбек.\nЎш шаҳар мэри Худойбердиев даъволарини рад этди


ОАВ: британиялик бош миясига зарар етказгани учун Копперфильдни жазолашни талаб қилмоқда\n10:42 / 07.06.2016\nБуюк британиялик сайёҳ Гэвин Кокснинг айтишича, у америкалик кўзбойлағич Дэвид Копперфильднинг томошаларидан бирида жароҳат олиб, бошмиясини зарарлантириб олган, деб ёзмоқда The Sun нашри.\n2013 йили Лас-Вегасда таваллуд кунини нишонлаган Кокс, кўзбойловчининг чиқишларидан бирида, саҳнага осиб қўйилган қафасдан йўқолиб, залда пайдо бўладиган 13 кишининг бири бўлган.\nКўнгиллиларни яширин туйнукдан олиб чиқишаётганда, Гэвин сирпаниб, йиқилиб тушган. Шифохонада эса Кокснинг елкаси чиққанини айтишганига қарамай, кейинчалик жиддий текширувлардан сўнг, бошмия ҳам зарарлангани аниқланган.\nМаҳкама жараёнида Кокснинг уқдиришича, фокусчи трюкда иштирок этганларнинг хавфсизлигини таъминлай олмаган. Унинг сўзларига кўра, жароҳатдан сўнг, у соғлиғи ва бизнесини йўқотган. Кокс бунгача Лондондаги Buck клубида бош ошпаз бўлиб ишлаган ҳамда қиролича Елизавета, Маргарет Тэтчер ва актер Кристофер Ли учун таом тайёрлаган.\nКўзбойлағич ва унинг жамоаси, уларга нисбатан илгари сурилаётган айбловларни инкор этиб, жароҳат ва ундан кейинги муаммолар Коксда аввалдан бўлганини таъкидламоқда.


Пневматик қуролдан ўқ отиш мусобақасида маҳалла ёшлари иштирок этди\nЎзбекистон мудофаасига кўмаклашувчи “Ватанпарвар” ташкилоти Навоий шаҳар ўқув спорт техника клуби томонидан пневматик қуролдан ўқ отиш бўйича мусобақа ўтказилди.\n«Разведка рейди» мусобақасининг финал босқичига старт берилди\nУнда округ ҳамда олий ҳарбий таълим муассасаларидан жами 11та жамоа иштирок этмоқда.\nЎзбекистон Халқ демократик партияси Марказий Кенгаши Ижроия Қўмитасининг кенгайтирилган йиғилиши бўлиб ўтди\nТошкент шаҳрида Ўзбекистон Халқ демократик партияси Марказий Кенгаши Ижроия Қўмитасининг кенгайтирилган йиғилиши видеомулоқот шаклида бўлиб ўтди.\nОБ-ҲАВО: Бугун, 24 сентябрь юртимизда кутилаётган об-ҳаво\nРеспублика Гидрометеорология марказининг хабар беришича 24 сентябрь куни Тошкентда ҳаво ўзгариб туради, ёғингарчилик бўлмайди.\nБаландпарвоз гаплар, жимжимадор рақамлар билан тиббиётни ривожлантириб бўлмайди\nКейинги уч йил ичида қарийб барча соҳада янгиланишлар бўлди, ислоҳотлар шиддатига мос қадам ташлаш, фаолиятда жонланиш кузатилди.\nЭкологик акция ҳамжиҳатликка ундади\nНаманганда 21 сентябрь – Бутунжаҳон тозалик куни муносабати билан экологик акция ўтказилди.\n“Жиззах аккумулятор заводи” акциядорлик жамиятида кейинги икки йилда 2017 йилдагига қараганда хорижга маҳсулот экспорт қилиш икки бараварга ошди.\nШаҳобиддин Зоиров: юрт шарафини ҳимоя қилишнинг масъулияти бор\nРоссиянинг Екатеринбург шаҳрида ниҳоясига етган бокс бўйича жаҳон чемпионатида мамлакатимиз “чарм қўлқоп” усталари учта олтин ҳамда биттадан кумуш ва бронза медалларига сазовор бўлиб, умумжамоа ҳисобида якка пешқадамликни қўлга киритди.\nЖабрдийда аёлларга кўмак кўрсатиш жамоатчилик эътиборида\nАёл таҳқирланса, тазйиққа дуч келса, нозик жуссасига бунинг юкини кўтариш оғир.\nДарсликлар биргаликда такомиллаштирилмоқда\nТошкент шаҳридаги 241-умумтаълим мактабида "Дарсликларни биргаликда такомиллаштирайлик” мавзусида ўтказилган танлов ғолиблари тақдирланди.


Тошкентда МДҲ қатнашчилари бўлган давлатлар пойтахтларининг ички ишлар органлари/полицияси бўлинмалари раҳбарларининг биринчи кенгаши бўлиб ўтади\nМДҲ қатнашчилари бўлган давлатлар пойтахтлари ички ишлар органлари/полицияси бўлинмалари раҳбарларини бир майдонда тўплаш ташаббуси МДҲ қатнашчилари бўлган давлатлар Ички ишлар вазирлари кенгашида Ўзбекистон Республикаси ички ишлар вазири генерал-лейтенант П. Бобожонов томонидан илгари сурилган эди. Ушбу ташаббус Уюшган жиноятчилик ва жиноятчиликнинг бошқа хавфли турларига қарши курашни мувофиқлаштириш бюроси томонидан маъқулланиб, қўллаб қувватланган эди.\n– Тошкент шаҳар ИИББ ва МДҲ қатнашчилари бўлган давлатлар пойтахтларининг ички ишлар органлари/полицияси бўлинмалари ўртасидаги ҳамкорликни кучайтириш;\n– ахборот технологиялари соҳасидаги жиноятчиликка қарши кураш масалалари, гиёҳвандлик воситаларининг ноқонуний савдоси ва террористик фаолиятга қарши кураш, туристлар хавфсизлигини таъминлаш бўйича тажриба алмашувини кенгайтириш;\nМажлисда МДҲ қатнашчилари бўлган давлатлар ички ишлар вазирлари кенгашининг навбатдаги йиғилишида МДҲ қатнашчилари бўлган давлатлар пойтахтлари ички ишлар органлари/полицияси раҳбарларининг йиғилишларига доимий кенгаш органи мақомини бериш ва ушбу формат фаолияти ҳақида Низом лойиҳасини тузиш бўйича ишчи гуруҳ ташкил этиш масалалри муҳокама қилиниади.\nТашаббускор фикрига кўра МДҲ қатнашчилари бўлган давлатлари пойтахт ички ишлар органлари/полицияси бўлинмалари кучиларини бирлаштириш натижасида ҳал қилинидаги вазифалар қуйидагилардан иборат:\n– тажриба ва маълумот алмашиш механизми ишлаб чиқилиши;\n– ҳуқуқбузарликларни аниқлаш ва олдини олишга қаратилган профилактик тадбирларни ўтказиш ва шу ўринда қуйидаги жиноятларнинг олдини олишга қаратилган тезкор-қидирув тадбирларини келишилган ҳолда амалга ошириш:\nтерроризм ва экстремизм;\nгиёҳвандлик воситалари, уларнинг аналоглари ва психотроп воситаларнинг ноқонуний савдоси;\nахборот технологиялари соҳасида;\nшахсга нисбатан содир этилган, шу билан бирга одам савдоси боғлиқ жиноятлар.\nКенгаш якунига кўра икки томонлама ҳужжатлар ва ўзаро ҳамжиҳатлик тўғрисидаги Меморандум имзоланади.


Шавкат Мирзиёев тиббиёт ходимларини табриклади\n09 Íîÿáðü 2019 20:18 198\nЎзбекистон Республикаси Президенти Шавкат Мирзиёев 9 ноябрь –\n“Тиббиёт ходимлари куни” муносабати билан мамлакатдаги соғлиқни сақлаш\nсоҳаси ходимларига табрик йўллади.\nҲурматли тиббиёт ходимлари!\nАввало, инсон соғлиғини асраш ва мустаҳкамлашдек олижаноб ишга ўз ҳаётини бағишлаган сиз, азизларни мамлакатимизда кенг нишонланаётган Тиббиёт ходимлари куни муносабати билан чин қалбимдан табриклайман.\nБиз сизларнинг тимсолингизда халқ саломатлиги йўлида ўз ҳаловатидан кечиб, кунни тунга улаб, фидокорона меҳнат қилаётган шарафли касб эгаларини кўрамиз.\nМашҳур юнон табиби Гиппократнинг “Табобат барча илму санъатлар ичида энг буюк илм ва санъатдир”, деган сўзлари машаққатли ва эзгу фаолиятингизга берилган ҳаққоний баҳодир.\nЎз аҳолисининг соғлиғини муҳофаза қилиш – ҳар қайси давлат ва жамият учун ҳал қилувчи аҳамиятга эга долзарб масала саналади.\nЮртимиз ҳудудида қадимдан кўплаб шифо масканлари, тиббий мадрасалар фаолият юритгани, Абу Али ибн Сино каби мутафаккир боболаримиз яратган бебаҳо асарлар, уларнинг дори-дармон тайёрлаш ва даволаш усуллари бутун жаҳонда машҳур бўлгани аждодларимизнинг бу соҳа ривожига қандай катта эътибор қаратганидан далолат беради.\nМамлакатимизда туб янгиланишларни аввало ижтимоий ҳаётимизнинг энг муҳим йўналишлари бўлмиш тинчлик ва осойишталикни сақлаш ҳамда аҳоли соғлиғини муҳофаза қилишдан бошлаганимиз бежиз эмас.\nЧунки, тинчлик ва соғлиқ – бу ҳар бир инсон, бутун аҳолимиз учун ҳеч нарса билан ўлчаб, баҳолаб бўлмайдиган буюк неъматдир. Фақат соғлом инсон ва соғлом халқ мислсиз ишларга қодирлигини ҳаммамиз яхши англаймиз.\nЎтган даврда соғлиқни сақлаш тизимида эришилган ижобий натижалар билан бирга, ечимини кутаётган камчилик ва муаммолар ҳам мавжудлиги ҳеч кимга сир эмас. Шу сабабли, кейинги уч йил давомида юртимизда фуқаролар мурожаатлари, фикр-мулоҳаза ва таклифлари атрофлича ўрганилиб, тиббиёт тармоғини чуқур ислоҳ қилиш бўйича\n170 дан зиёд ҳуқуқий ҳужжатлар қабул қилинди.\nХусусан, “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги фармон асосида 2019 – 2025 йилларда Соғлиқни сақлаш тизимини ривожлантириш концепцияси ҳамда тегишли дастур тасдиқланди.\nБуларнинг барчаси бирламчи тиббий санитария ҳамда шошилинч ва тез ёрдам бўғинидан тортиб, юқори тузилмаларигача иш фаолиятини ташкил этишда асосий эътиборни инсон омилига йўналтириш, тиббий хизматлар турларини кенгайтириш ва сифатини халқаро мезонлар даражасига етказиш борасида янги имкониятлар яратиб бермоқда.\nМаълумки, касалликни даволашдан кўра, унинг олдини олиш оила учун ҳам, давлат учун ҳам самарали ва фойдалидир. Шу боис мамлакатимизда профилактик тиббиёт ривожига устувор аҳамият қаратилмоқда.\nАйни пайтда, тиббий-санитария ёрдамини кўрсатишни яхшилаш мақсадида юртимизда 817 та қишлоқ врачлик пункти, 798 та қишлоқ ва 178 та шаҳар оилавий поликлиникаларида аёллар маслаҳатхоналари, қизлар саломатлиги хоналари, ижтимоий дорихоналар, куну-тун ишлайдиган тез тиббий ёрдам шохобчалари ташкил этилди ҳамда 5 та тор соҳа мутахассисларининг фаолияти йўлга қўйилди.\nЖисмоний шахслар энг кўп мурожаат қиладиган шошилинч ва тез ёрдам йўналишида марказлашган яхлит тизим яратилди. Тез ёрдам бригадаларининг сони 818 тадан 1666 тага етказилди ва улар аҳоли яшайдиган ҳудудларга яқинлаштирилди. Автотранспорт паркини янгилаш учун 1500 дан ортиқ “Тез ёрдам” машиналари харид қилинди.\nЯна бир асосий йўналиш – репродуктив саломатликни, оналик ва болаликни муҳофаза қилиш бўйича миллий дастурлар амалга оширилмоқда. Ҳудудларимиздаги болалар даволаш муассасаларида илгари мавжуд бўлмаган неонатал хирургия, кардиохирургия, инвазив хирургия, қизлар гинекологияси каби янги бўлимларда мураккаб даволаш амалиётлари ўтказилмоқда.\nБундай улуғвор ўзгаришлар юртимизда хотин-қизлар соғлиғини мустаҳкамлаш, оналар ва гўдаклар ўлимининг кескин камайишида муҳим омил бўлмоқда.\nШунингдек, патронаж хизмати мутлақо янгича асосда йўлга қўйилди. Айниқса, ёлғиз, кекса, ногиронлиги бўлган, сурункали касалликларга чалинган шахсларни, бўлажак оналар ва болаларни патронаж хизматлари билан тўлиқ қамраб олиш борасида беқиёс ишлар амалга оширилмоқда. Ҳамшираларнинг уйма-уй юриб, ҳар бир шахснинг саломатлигини пухта ўрганишлари туфайли касалликларнинг олдини олиш, оилаларда тиббий маданиятни юксалтириш борасида салмоқли ютуқларга эришилмоқда.\nМаълумки, ихтисослашган тиббиёт муассасалари асосан пойтахтда жойлашган бўлиб, кишилар даволаниш мақсадида вилоятлардан узоқ йўл босиб келишга мажбур эди.\nКейинги вақтда жойларда қўшимча муассасалар барпо этилиши ҳисобига аллергология, онкология, нефрология ва буйрак трансплантацияси, неврология ва инсульт, травматология ва ортопедия, нейрохирургия каби йўналишларга ихтисослашган марказлар сони 16 тага етказилди. Ҳудудларда 310 та ихтисослашган бўлимлар, республика ихтисослаштирилган илмий-амалий тиббиёт марказларининг 14 та филиали очилди.\nНафақат пойтахтимиз, балки Наманган, Хоразм, Фарғона, Бухоро, Қашқадарё ва бошқа вилоятларда кардиожарроҳликка оид энг мураккаб амалиётлар, етакчи марказларимизда буйрак ва жигар, ўзак ҳужайра трансплантациялари муваффақиятли бажарилаётганини алоҳида таъкидлаш ўринлидир.\nТармоқда хусусий сектор улушини ошириш, давлат-хусусий шериклик ҳамда институционал ва ҳуқуқий механизмларнинг яратилиши, уларга кенг имтиёзлар тақдим этилаётгани натижасида бу йўналишдаги шифохоналар сони 5300 дан ошди.\nШунингдек, қисқа вақт ичида АҚШ, Россия, Хитой, Германия, Ҳиндистон, Туркия, Жанубий Корея, Исроил каби хорижий давлатлар билан ҳамкорликда 100 дан ортиқ замонавий хусусий клиникалар иш бошлади.\nАйни пайтда, мамлакатимизда 7 та олий тиббий таълим даргоҳи ва уларнинг 4 та филиали, шунингдек, хориждаги нуфузли тиббий-илмий муассасалар ҳамкорлигида ташкил этилган 22 та халқаро факультет соҳага малакали ва етук мутахассисларни етиштириб бермоқда.\nРеспубликамиз фармацевтика саноати ҳам изчил ривожланиб, арзон ва сифатли дори воситаларини кафолатланган тарзда етказиб бериш, уларга нарх белгилашнинг таъсирчан шакллари ишлаб чиқилмоқда.\nСоғлиқни сақлаш тизимини молиялаштириш ҳажми бир неча баробарга оширилиши ислоҳотлар натижадорлигини таъминлашга хизмат қилмоқда. Масалан, 2017 йилда соҳага 7,1 триллион сўм йўналтирилган бўлса, 2019 йилда бу кўрсаткич 12,1 триллион сўмга етди. Бу ўтган йилларга қараганда 1,6 баробар кўп демакдир.\nДори-дармонлар ва тиббий буюмлар харид қилиш ҳамда тиббиёт объектларини қуриш-таъмирлаш ишларига ажратилаётган маблағлар ҳажми ҳам 3 баробарга ортди.\nСўнгги уч йилда 1300 дан ортиқ даволаш муассасасида қурилиш-таъмирлаш ишлари бажарилиб, улар 2019 йилнинг ўзида 100 миллион АҚШ доллари миқдоридаги замонавий ва юқори технологик асбоб-ускуналар билан жиҳозланди.\nДавлатимиз томонидан шифокорларнинг залворли меҳнатини муносиб қадрлаш, уларнинг иш ва турмуш шароитларини яхшилаш, замонавий уй-жойлар билан таъминлаш, моддий ва маънавий жиҳатдан рағбатлантиришга жиддий ёндашилмоқда. Бу каби ҳар томонлама қўллаб-қувватлаш ишлари бундан кейин ҳам изчил давом эттирилади.\nМазкур тармоқда бошлаган ислоҳотларимизни жадал давом эттириш, тиббий хизматнинг сифатини ошириш, соҳага инновациялар ҳамда энг сўнгги янгиликларни жорий этиш энг аввало соҳа мутасаддилари, олим ва шифокорлар, ҳамширалар зиммасига катта масъулият юклайди.\nМажбурий тиббий суғурталаш тизимини босқичма-босқич жорий этиш, Соғлиқни сақлаш вазирлиги ҳузуридаги Тиббий-ижтимоий хизматлар агентлиги фаолиятини самарали йўлга қўйиш, тиббий таълим ва илм-фанни юқори босқичга кўтариш сингари жуда муҳим вазифалар олдимизда турибди.\nҲеч шубҳасиз, сидқидилдан ва жонбозлик билан меҳнат қилиб келаётган сиз, фидойи юртдошларимиз бутун салоҳият ва тажрибангиз, куч ва ғайратингизни сафарбар этиб, ана шундай улкан ва масъулиятли вазифаларни шараф билан адо этишга қодирсиз.\nБарчамиз бир ҳақиқатни эсдан чиқармаслигимиз лозим: тиббиёт ходимлари – саломатлигимиз посбонларидир. Сизлар ўзингизнинг бой билим ва маҳоратингиз, илғор малака ва кўникма, беғараз хизматингиз, касбингизга меҳр ва садоқатингиз билан халқимизнинг ишончини янада чуқурроқ қозонасиз, деб ишонаман.\nҚадрли тиббиёт ходимлари!\nСизларни қутлуғ касб байрамингиз билан яна бир бор самимий муборакбод этиб, барчангизга сиҳат-саломатлик, улкан зафарлар, оилавий бахт-саодат, хонадонларингизга файзу барака ёр бўлишини тилайман.\nSAYLOV-2019 29.11.2019 1233\nЖамият 13.12.2019 99\nЖамият 12.12.2019 89\nЖамият 12.12.2019 55\nЖамият 12.12.2019 125\nЖамият 11.12.2019 99\nЖамият 11.12.2019 84\nЖамият 11.12.2019 121\nЖамият 10.12.2019 81\nБизнес 10.12.2019 73\nЖамият 10.12.2019 66\nНаманган вилояти маданий мероси 06.08.2019 1887\nНаманган вилояти маданий мероси 06.06.2019 7390\nНаманган вилояти маданий мероси 01.06.2019 26367\nНаманган вилояти маданий мероси 01.11.2018 26463\nНаманган вилояти маданий мероси 23.10.2018 65424\nНаманган вилояти маданий мероси 19.10.2018 35880\nНаманган вилояти маданий мероси 17.10.2018 49088


Норвегиялик машҳур спортчи 14 ойга мусобақалардан четлатилиши мумкин\n18:13 / 29.11.2016 2017\nНорвегия антидопинг агентлиги тоғ чанғиси бўйича етти карра жаҳон чемпиони Тереза Йохаугни 14 ойга мусобақалардан четлатишни тавсия қилди, дейилади ташкилот матбуот хизмати хабарида.\nНорвегия Миллий олимпия қўмитаси томонидан бундай қарор қабул қилинса, четлатиш муддати 2016 йилнинг 18 октябридан ҳисобланади.\nХабар берилишича, Йохауг 16 сентябрь куни Ослода мусобақадан ташқари даврда топширган допинг тестда ижобий натижа топилган. Таҳлил спортчи организмида тақиқланган клостебол препарати борлигини кўрсатган. Б допинг-намунаси ҳам модда борлигини тасдиқлади. Иш Норвегия Антидопинг агентлигининг мустақил комиссиясига берилди. У Йохаугни суриштирув вақтида четлатиш ҳақида қарор қабул қилди. Шунингдек, спортчининг ҳатто машғулотларда иштирок этиши ҳам ман этилди.\nБундан ташқари, Норвегия антидопинг хизмати тоғ чанғичисининг даволовчи шифокори Фредрик Бендиксенга нисбатан ҳам суриштирув ишларини бошлаган. У тақиқланган модда қандай қилиб олимпия чемпиони организмига тушганини тушунтириб бериши лозим бўлади.\nМаълумот учун, Йохауг – Ванкувердаги Олимпиада-2010 ғолибаси, 2014 йилги Сочидаги ўйинларда кумуш ва бронза медаллари соҳибаси саналади.\nХОҚ президенти Буэнос-Айрес 2032 йилда Олимпиадани ўтказа олишини маълум қилди\nАрхеологлар Норвегияда 20 метрлик кемада викинглар қабристонини топишди\nАҚШ Хитойда 2022 йилги Олимпия ўйинлари ўтказилишига қарши чиқди


Гаражда 30 йил турган Aston Martin кимошди савдосига қўйилди\n14:23 / 05.05.2016\nSilverstone кимошди савдо уйи 1968 йилда ишлаб чиқилган Aston Martin DBS купесини савдога қўйгани ҳақида эълон қилди. Машина 1986 йилдан бери гаражда сақланган. Унинг тахминий бошланғич нархи 50-60 минг фунт стерлингга (72,4-101 минг АҚШ доллари) баҳоланмоқда.\nМашинанинг илк эгаси уни 1968 йил ноябрида Суррей графлигида рўйхатдан ўтказган. Унинг тўпламига қўшимча равишда Motorola радиоси, 3 босқичли Borg&Warner автоматик узатмалар қутиси, руль бошқаруви кучайтиргичи, туманга қарши чироқлар ва кондиционерга ҳам буюртма берилган.\n1970 йил апрелида Паскуа исмли Жерси фуқароси купени харид қилган ва шундан бери у оролни тарк этмаган. Астон Мартиннинг янги хўжайини 18 йил мобайнида машинадан фойдаланган, бу муддат мобайнида атиги 49 минг 189 км. масофа юрган, холос.\nАвтомобилнинг интерьер ва экстерьери қайта ишланмаган, заводдан чиққан ҳолида сақланган. Кузови ва салони тегишли равишда Milk Bronze ҳамда Red Connolly рангларини акс эттиради. Бироқ уларга жиддий қайта ишлов бериш лозим. DBS капоти остида бирқаторли 4 цилиндрли 287 от кучини берадиган 6 литр ҳажмли мотор мавжуд. Унинг техник ҳолатига ойдинлик киритилмаган.\nAston Martin DBS купеси – 1969 йилда Жеймс Бонд ҳақидаги "Жаноби олияларининг хизматида" фильмидан сўнг машҳур бўлиб кетган эди. Ундан 1967-1972 йилларда атиги 787 дона ишлаб чиқарилган. 2007 йили Британиянинг машҳур бренди айни номдаги янги моделни намойиш этган эди. Бу сафар Aston Martin DBS 510 от кучи билан таъминлайдиган V12 мотори билан жиҳозланган суперкарга айлантирилди. У 2012 йилгача ишлаб чиқарилган.


Оммавий қабулда мингдан зиёд инсоннниг муаммосига ечим топилди - Review.uz\nУчқўрғонлик Дилрабо Эшматова ижарада яшайди. Икки нафар фарзанднинг ёлғиз боқувчиси. 20 йилдирки ўз уйи бўлиш орзусида. Аёлнинг мурожаатидан сўнг унга ва фарзандларига Учқўрғонда қурилган кўп қаватли уйлардан хонадон сотиб олиши учун бошланғич бадали ички имкониятлар ҳисобилан тўлаб бериладиган бўлди.\nМурожаатлар асосида жиноят ишлари бўйича 187 та туман-шаҳар судлари ташкил қилган сайёр суд мажлисларида 63 нафар шахс жазони ўташдан муддатидан олдин шартли озод қилинди. Тарафлар ярашганлиги муносабати билан 8 нафар шахсга оид жиноят ишлари тугатилди. Фуқаролик ишлари бўйича судлар томонидан 8 нафар вояга етмаганга алимент ундириш бўйича суд буйруғи чиқарилди. 55 та ариза Олий судда кассация тартибида ҳал қилиш учун қабул қилинди.


Президентнинг Наманган вилоятига ташрифи якунланди - UzNews.uz\n19 февраля, 19:52 325 0\nПрезидентнинг Наманган вилоятига ташрифи якунланди\nШавкат Мирзиёевнинг вилоятга ташрифининг сўнгги манзиллари – меҳрибонлик ва “Саҳоват” уйи бўлди.\nДавлат раҳбари Наманган шаҳридаги 26-Меҳрибонлик уйида бўлди. Шароитларни кўздан кечириб, бу ерда тарбияланаётган болалар билан суҳбатлашди.\nПрезидент "Саховат" уйини ҳам бориб кўрди. Унинг биноси 1982 йилда қурилган.\nПрезидентнинг Наманган вилоятига икки кунлик ташрифи ўз ниҳоясига етди.\n28 февраля, 09:36 614 0\n1 марта, 10:20 334 0\n2 марта, 09:48 309 0\n1 марта, 13:37 260 0\n1 марта, 11:25 253 0\n02 Марта, Вторник 49 0\n02 Марта, Вторник 141 0\n02 Марта, Вторник 110 0


Ўзбекистон Республикаси Вазирлар Маҳкамасининг 11.01.1999 й. 11-сон "Бозор шароитларида қишлоқ хўжалигини ислоҳ қилишнинг иқтисодий ва ҳуқуқий асосларини мақсадли ўқитиш тўғрисида"ги Қарори | Қишлоқ хўжалигини ислоҳ қилиш | Қишлоқ ва сув хўжалиги | Иқтисодиётнинг айрим соҳалари | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 11.01.1999 й. 11-сон "Бозор шароитларида қишлоқ хўжалигини ислоҳ қилишнинг иқтисодий ва ҳуқуқий асосларини мақсадли ўқитиш тўғрисида"ги Қарори» | NRM.uz\nЎзР Конунчилиги/ Иқтисодиётнинг айрим соҳалари/ Қишлоқ ва сув хўжалиги/ Қишлоқ хўжалигини ислоҳ қилиш/ Ўзбекистон Республикаси Вазирлар Маҳкамасининг 11.01.1999 й. 11-сон "Бозор шароитларида қишлоқ хўжалигини ислоҳ қилишнинг иқтисодий ва ҳуқуқий асосларини мақсадли ўқитиш тўғрисида"ги Қарори\nБОЗОР ШАРОИТЛАРИДА ҚИШЛОҚ\nХЎЖАЛИГИНИ ИСЛОҲ ҚИЛИШНИНГ\nИҚТИСОДИЙ ВА ҲУҚУҚИЙ АСОСЛАРИНИ\nМАҚСАДЛИ ЎҚИТИШ ТЎҒРИСИДА\nРаҳбар кадрларга қишлоқ хўжалигида бозор ислоҳотларини чуқурлаштиришнинг иқтисодий ва ҳуқуқий асосларини ўқитиш мақсадида Вазирлар Маҳкамаси ҚАРОР ҚИЛАДИ:\n1. Қорақалпоғистон Республикаси Вазирлар Кенгаши раисининг, вилоятлар ҳокимларининг қишлоқ хўжалиги масалалари бўйича ўринбосарларига, қишлоқ туманлар ҳокимларига, хўжаликлар ва қишлоқ хўжалиги корхоналари раҳбарларига қишлоқ хўжалигини ислоҳ қилишнинг иқтисодий ва ҳуқуқий асосларини ўқитиш бўйича ўқиш ташкил этиш ва уни ўтказиш юзасидан 1-иловага мувофиқ таркибда ишчи гуруҳи тузилсин.\n2. 1999 йил 19 январдан 8 февралгача (икки гуруҳда) Давлат ва жамият қурилиши академияси базасида Қорақалпоғистон Республикаси Вазирлар Кенгаши раисининг, вилоятлар ҳокимларининг қишлоқ хўжалиги масалалари бўйича ўринбосарлари, қишлоқ туманлари ҳокимларининг, ўқиши ўтказилсин.\nЎқитиш жадвали, мавзуси ва машғулотларни ўтказиш учун лекторлар рўйхати 2 ва 3-иловаларга мувофиқ тасдиқлансин.\n3. 1999 йил 30 январдан 19 февралгача Қорақалпоғистон Республикаси ва вилоятларда барча хўжаликлар ва қишлоқ хўжалиги корхоналари раҳбарларининг ўқиши ўтказилсин.\nЎқитиш жадвали ва мавзуси, жойларда ўқитишни ташкил этиш ва уни ўтказиш учун масъул шахслар рўйхати 4, 5 ва 6-иловаларга мувофиқ тасдиқлансин.\n4. Деҳқон ва фермер хўжаликлари уюшмаси, Товар ишлаб чиқарувчилар ва тадбиркорлар палатаси Қорақалпоғистон Республикаси Вазирлар Кенгаши ва вилоятлар ҳокимликлари билан биргаликда 1999 йил 1 мартгача етакчи олимлар ва амалиётчиларни жалб этган ҳолда асосий қонун ҳужжатлари ва Ҳукумат қарорлари бўйича, фермер хўжаликларини, қишлоқда кичик ва ўрта бизнесни ривожлантириш ва мустаҳкамлаш масалалари бўйича фермерлар ва қишлоқ тадбиркорларининг икки ҳафталик ўқишини ташкил этсинлар.\n5. Ўзбекистон Республикаси Қишлоқ ва сув хўжалиги вазирлиги, Олий ва ўрта махсус таълим вазирлиги, Адлия вазирлиги, Макроиқтисодиёт ва статистика вазирлиги, Молия вазирлиги, Давлат мулки қўмитаси, Давлат солиқ қўмитаси, Марказий банки, "Пахта-банк", Олий хўжалик суди бошқа манфаатдор вазирликлар ва идоралар билан биргаликда машғулотлар ўтказиш учун етакчи ўқитувчиларни ва олимларни, вазирликлар ва идоралар, олий ўқув юртлари ва илмий-тадқиқот муассасалари мутахассисларини қўшимча равишда жалб қилсинлар.\n6. Белгилаб қўйилсинки, ўқиш тугагандан сўнг ҳар бир тингловчи ўз минтақасида ёки хўжалигида иқтисодий ислоҳотларнинг амалга оширилиши бўйича реферат тайёрлайди, тингловчиларга тест натижаларига кўра белгиланган намунадаги сертификат (гувоҳнома) берилади.\n7. Қишлоқ хўжалиги корхоналари раҳбарларининг ўқишини ташкил этиш ва уни сифатли ўтказиш учун шахсий жавобгарлик Қорақалпоғистон Республикаси Вазирлар Кенгаши раиси, вилоятлар ва туманлар ҳокимлари, вазирликлар ва идораларнинг ҳудудларга бириктирилган раҳбарлари зиммасига юклансин.\n8. Республика ишчи гуруҳи (Олимжонов) ва Тошкент давлат аграр университети, Тошкент ирригация ва қишлоқ хўжалигини механизациялаш муҳандислари институти, Самарқанд қишлоқ хўжалиги институти ва Андижон қишлоқ хўжалиги институтининг профил кафедралари раҳбарлари ва профессор-ўқитувчилари таркибини икки ой муддатда аттестациядан ўтказсин, бунда уларнинг қишлоқ хўжалигида иқтисодий ислоҳотларни чуқурлаштириш бўйича қабул қилинган қонун ҳужжатлари ва Ўзбекистон Республикаси Ҳукуматининг қарорларини билишларига асосий эътибор берсин.\n1999 йил 11 январдаги\nКенгаши раисининг ва вилоятлар ҳокимларининг\nқишлоқ хўжалиги масалалари бўйича ўринбосарлари,\nқишлоқ туманлари ҳокимлари ўқишини ташкил этиш\nва уни ўтказиш бўйича ишчи гуруҳи\nБош вазирнинг ўринбосари гуруҳ раҳбари\nЎзбекистон Республикаси Президентининг Давлат маслаҳатчиси (келишув бўйича)\nБош вазирнинг ўринбосари Макроиқтисодиёт ва статистика вазири\nБош вазирнинг ўринбосари Давлат мулки қўмитаси раиси\nВазирлар Маҳкамаси Агросаноат комплекси Котибиятининг мудири\n"Ўзқишлоқхўжаликтаъминоттузатиш" давлат-кооператив қўмитаси раиси\nЎзбекистон Республикаси Президенти ҳузуридаги Давлат ва жамият қурилиши академияси ректори\nДеҳқон ва фермер хўжаликлари уюшмаси раиси\n"Ўзмевасабзавотузумсаноат-холдинг" компанияси раиси\nқишлоқ хўжалиги масалалари бўйича ўринбосарларини,\nқишлоқ туманлари ҳокимларини ўқитиш\nКенгаши раисининг ва вилоят ҳокимларининг\nқишлоқ хўжалиги масалалари бўйича\n1-гуруҳ 1999 йил 19 январдан 29 январгача\n2-гуруҳ 1999 йил 30 январдан 8 февралгача\nраисининг ва вилоятлар ҳокимларининг ўринбосарларини,\nқишлоқ туманлари ҳокимларини ўқитиш мавзуси ва\nмашғулотларни ўтказиш учун лекторлар\n1. Ҳозирги босқичда қишлоқ хўжалигида иқтисодий ислоҳотларни чуқурлаштириш шарт-шароитлари ва объектив зарурияти.\nВазирлар Маҳкамаси Ахборот-таҳлил бошқармасининг бошлиғи, иқтисод фанлари доктори, профессор\nМакроиқтисодий ва ижтимоий тадқиқотлар институти директори, иқтисод фанлари доктори, профессор\n2. Қишлоқ хўжалигида иқтисодий ислоҳотларни амалга оширишнинг қонунчилик-ҳуқуқий базаси. Қишлоқ хўжалиги товар ишлаб чиқарувчиларининг асосий ташкилий-ҳуқуқий шакллари ва турлари. "Ер кодекси"нинг, "Қишлоқ хўжалиги кооперативи (ширкат хўжалиги) тўғрисида"ги, "Фермер хўжалиги тўғрисида"ги, "Деҳқон хўжалиги тўғрисида"ги қонунларнинг моҳияти ва аҳамияти.\nЎзбекистон Республикаси Олий Мажлиси қўмитаси раҳбари\n3. 2000 йилгача бўлган даврда қишлоқ хўжалигида иқтисодий ислоҳотларни чуқурлаштириш дастури. Моҳияти, босқичлари, йўналишлари.\nМакроиқтисодиёт ва статистика вазирининг ўринбосари, иқтисод фанлари доктори, профессор\nҚишлоқ ва сув хўжалиги вазирининг ўринбосари, иқтисод фанлари доктори, профессор\nИқтисодий ислоҳотлар бўйича ишчи гуруҳи аъзоси, иқтисод фанлари доктори, профессор\n4. Қишлоқ хўжалиги корхоналарини мулкий пай асосида қишлоқ хўжалиги кооперативлари (ширкат хўжаликлари)га айлантириш. Устав сармоясини, пай ва бўлинмас фондларини шакллантиришнинг моҳияти, таркиби ва уларнинг хусусиятлари. Мулкий пайларни аниқлаш механизми.\nБозор ислоҳотларини чуқурлаштириш илмий-тадқиқот институти директорининг ўринбосари, иқтисод фанлари доктори, профессор\n5. Оилавий пудрат ва харажатларни ҳисобга олишнинг чек тизимини жорий этиш ширкатларда хўжалик ички муносабатларини ташкил этишнинг асоси. Ер ажратиш ва оила пудрати шартномаларини тузиш шартлари ва принциплари. Рағбатлантириш ва томонларнинг масъулияти.\nАгросаноат комплексидаги Иқтисодий ислоҳотлар илмий-тадқиқот институтининг бўлим мудири, иқтисод фанлари доктори\n6. Ер ресурслари ва улардан фойдаланиш самарадорлиги. Ердан фойдаланишни ташкил этишда ер кадастрининг роли. Тупроқ унумдорлигини ошириш йўллари. Ерлардан оқилона ва мақсадли фойдаланиш учун масъулият.\nЕр ресурслари давлат қўмитаси раиси\nЕр ресурслари давлат қўмитаси раисининг биринчи ўринбосари\n"Ўзгеодезкадастр" бош бошқармаси бошлиғи\n7. Қишлоқ хўжалигида ижара муносабати. Ижара шартномаларини тузиш ва уларнинг бажарилиши мониторинги. Боғ ва узумзорлар ижараси. Томонлар масъулиятини ошириш.\nҚишлоқ ва сув хўжалиги вазирлиги бошқармасининг бошлиғи, иқтисод фанлари номзоди, доцент\n8. Қишлоқ хўжалиги корхоналарида бухгалтерия ҳисоби ва ҳисоботини ташкил этишни яхшилаш. Қишлоқ хўжалигида асосий воситалар ва айланма маблағлар.\nМолия вазирининг ўринбосари, иқтисод фанлари номзоди\nИқтисодий ночор корхоналар ишлари қўмитаси раисининг ўринбосари, иқтисод фанлари номзоди\n9. Қишлоқ хўжалиги маҳсулоти бир бирлигини етиштириш учун меҳнат ва моддий ресурслар харажатлари нормативлари. Унумсиз харажатларни қисқартириш, қишлоқ хўжалигидан ортиқча меҳнат ресурсларини бўшатиш ва янги иш жойлари яратиш.\nАгросаноат комплексидаги Иқтисодий ислоҳотлар илмий-тадқиқот институти директорининг ўринбосари, иқтисод фанлари номзоди\nҚишлоқ ва сув хўжалиги вазирлиги бошқармасининг бошлиғи\n10. Фермер хўжаликларини ривожлантириш муаммолари. Ҳуқуқий база, ташкил этиш принциплари, фаолият кўрсатиши шарти. Кредит бериш механизми. Сервисни ташкил этиш ва бошқа тузилмалар билан ўзаро муносабатлар.\nЎзбекистон қишлоқ хўжалиги илмий-ишлаб чиқариш маркази бош директорининг биринчи ўринбосари, иқтисод фанлари номзоди\n11. Деҳқон хўжаликларини ривожлантириш муаммолари. Ҳуқуқий база. Янги деҳқон хўжаликларини ташкил этиш ва фаолият кўрсатаётганларини қайта рўйхатдан ўтказиш. Юридик шахс сифатида фаолият кўрсатаётган деҳқон хўжаликларининг афзалликлари.\n12. Зарар кўриб ишлаётган қишлоқ хўжалиги корхоналарини қисқартириш ва уларнинг молиявий аҳволини яхшилаш йўллари. Қишлоқ хўжалиги корхоналарининг банкротлиги ва уларни санация қилиш масалалари. Қишлоқ хўжалиги корхоналарини санация қилиш тўғрисидаги қонун. Ташқи бошқарув - унинг моҳияти, вазифалари, ҳуқуқлари ва мажбуриятлари. Санация қилинадиган корхоналарни молиявий соғломлаштириш режаси.\nИқтисодий ночор корхоналар ишлари қўмитаси раиси, техника фанлари номзоди\n13. Контрактация шартномаси - бозор шароитларида қишлоқ хўжалиги корхоналари ва тайёрлов-хизмат кўрсатиш корхоналари ўртасидаги иқтисодий муносабатлар асоси. Шартномалар тузиш тартиби ва томонларнинг масъулияти.\n14. Қишлоқ хўжалиги корхоналарининг бизнес-режаси: моҳияти ва ишлаб чиқиш тартиби.\n15. Қишлоқ хўжалиги корхоналарини маблағ билан таъминлаш ва уларга кредит бериш тизими. Давлат эҳтиёжлдари учун харид қилинадиган қишлоқ хўжалиги маҳсулотларининг ҳисоб-китоб жамғармаси.\n"Пахта-банк" бошқаруви раиси\n16. Қишлоқ хўжалигини суғурталаш тизими.\n"Ўзагросуғурта" компанияси раиси\n"Ўзагросуғурта" компанияси раисининг ўринбосари\n17. Ягона ер солиғини жорий этиш. Ҳисоблаб чиқариш ва ундириш тартиби.\nДавлат солиқ қўмитаси раисининг биринчи ўринбосари, иқтисод фанлари доктори\nДавлат солиқ қўмитаси раисининг ўринбосари, иқтисод фанлари номзоди\nДавлат солиқ қўмитаси раисининг ўринбосари\n18. Қишлоқ хўжалиги корхоналарига агротехника хизмати кўрсатиш даражасини ошириш. Машина-трактор парклари ва уларнинг қишлоқ хўжалиги корхоналари билан ўзаро муносабатлари. Машина-трактор паркларини бошқаришда давлат ишончли вакиллари ва акциядорларнинг роли.\n19. Қишлоқда тадбиркорликни ва бозор инфратузилмасини ривожлантириш муаммолари. Улар фаолиятини рағбатлантиришнинг ташкилий усуллари.\nЎзбекистон Товар ишлаб чиқарувчилар ва тадбиркорлар палатаси раиси, иқтисод фанлари номзоди\n"Биснес-фонд" бошқаруви раиси\n20. Иқтисодий ислоҳотларни чуқурлаштириш ва қишлоқ хўжалиги ишлаб чиқаришнинг самарадорлигини ошириш масалалари бўйича "давра столи".\nОлиб борувчи Олимжонов Б.М. - Бош вазирнинг ўринбосари\nхўжалик раҳбарларини ўқитиш\nЎқитиш муддати 1999 йил 30 январдан 8 февралгача\nЎқитиш муддати 1999 йил 9 февралдан 19 февралгача\nраҳбарларини ўқитиш мавзулари\nБозор иқтисодиёти шароитларида\nхўжаликни бошқариш асослари\n1. Республика қишлоқ хўжалигида бозор иқтисодиёти шаклланишининг қонуний асослари. Бозор муносабатларига ўтишнинг ўзбек модели.\n2. 1998-2000 йиллардаги даврда қишлоқ хўжалигида иқтисодий ислоҳотларни чуқурлаштириш дастури.\n3. Қишлоқ хўжалиги корхоналарининг мулкий пай асосида қишлоқ хўжалиги кооператив (ширкат хўжалик) ларига айлантиришнинг моҳияти ва босқичлари.\n4. Оилавий пудратни ва ўзаро ҳисоб-китобларда чек тизимини жорий этиш. Молия ҳисоб-китоб марказлари.\n5. Қишлоқ хўжалигида ижара муносабатлари. Боғлар ва узумзорларни ижарага бериш.\n6. Ер ресурслари. Ер кадастри. Ердан оқилона фойдаланиш муаммолари.\n7. Фермер ва деҳқон хўжаликлари ташкил этилишининг моҳияти ва уларни ривожлантириш йўллари.\n8. Қишлоқда бозор инфратузилмасини шакллантириш - қишлоқда бозор иқтисодиётини ривожлантиришнинг бош шартидир.\n9. Қишлоқ хўжалиги ишлаб чиқаришининг паст рентабеллиги ҳамда зарар кўриб ишлашининг асосий сабаблари ва уларни бартараф этиш йўллари.\n10. Қишлоқда янги иш жойларини ташкил этиш ва инвестициялар сиёсати.\n11. Қишлоқ хўжалиги корхоналарида менежмент асослари.\n12. Асосий ва айланма маблағлар: ҳисобга олиш, баҳолаш, қайта баҳолаш, тўлдириш ва такрор ишлаб чиқариш.\n13. Маҳсулотлар бирлигини ишлаб чиқаришда меҳнат харажатлари ва ресурслар меъёрлари.\n14. Қишлоқ хўжалиги корхоналарида бизнес-режанинг роли, унинг мазмуни, тузиш тартиби ва амалга ошириш йўллари.\n15. Хусусийлаштириш. Акциялар ва қимматли қоғозлар бозори.\n16. Контрактация шартномаларини тузиш ва уларни бажариш қоидаси. Шартнома - иқтисодий муносабатларни тартибга солувчи асосий ҳуқуқий ҳужжатдир.\n17. Қишлоқ хўжалиги корхоналарини санациялашнинг моҳияти ва аҳамияти:\nсанациялашнинг меъёрий-ҳуқуқий асослари;\nташқи бошқарув, унинг моҳияти ва вазифалари. Ташқи бошқарувчининг ҳуқуқлари ва мажбуриятлари ва унинг санациялаш масалалари бўйича минтақавий комиссия билан ўзаро фаолияти;\nмолиявий соғломлаштириш режаси (бизнес-режа)ни тузиш ва уни амалга ошириш.\n18. Натижа бермайдиган харажатларни қисқартириш:\nходимлар сонини меъёрга мувофиқ ҳолга келтириш ва керагидан ортиқча ресурсларни ишга жойлаштириш;\nкерагидан ортиқча мол-мулкни сотиш;\nфойдаланилмайдиган бинолар ва техникаларни ижарага бериш;\nпуллик хизматлар кўрсатиш;\nишлаб чиқариш харажатларини қисқартириш;\nички ўзаро ҳисоб-китобларни чек асосига ўтказиш.\n19. Қишлоқ хўжалиги маҳсулотларини сотишнинг оқилона усуллари, бозор тадқиқотлари (маркетинг) ва рақобатлар.\n20. Тадбиркорлик асослари ва қишлоқда ўрта ҳамда кичик бизнесни ривожлантириш.\n21. Қишлоқ хўжалиги корхоналарини кредитлаш тартиби, фоиз ставкалари ва кредитни қайтариш механизми.\n22. Қишлоқ хўжалиги корхоналарида ягона ер солиғини жорий этишнинг моҳияти.\n23. Қишлоқ хўжалигида суғурталаш тизими: турлари, шартлари, харажатларни қоплаш.\nҚишлоқ ва сув хўжалиги ишлаб чиқаришида\nилмий-техника ва технология сиёсати асослари\n1. Республикада пахтачиликни ривожлантириш истиқболлари ва ғўзани илғор агротехника (чигитни пленка остида экиш усули) асосида етиштириш.\n2. Селекция ишларининг аҳволи ва унинг самарадорлигини ошириш йўллари, пахтанинг юқори ҳосилли, тезпишар навларини яратиш ва қўллаш.\n3. Республикада дон экинлари ҳосилдорлигини ошириш йўллари.\n4. Республикада бошоқли дон экинларининг навли уруғларини сифатли тайёрлашни ошириш усуллари.\n5. Ўсимликларни ҳимоялаш масалалари ва қишлоқ хўжалиги зараркунандаларига қарши курашишнинг замонавий усуллари.\n6. Алмашлаб экишдан илмий асосда фойдаланиш қишлоқ хўжалиги экинларининг ҳосилдорлигини ошириш ва бегона ўтлар билан курашиш усулидир.\n7. Қишлоқ хўжалиги экинлари етиштиришда сувни тежаш технологиялари (томчилаб, ёмғирлаб ва бошқа ноанъанавий усуллар)дан фойдаланиш муаммолари.\n8. Суғориладиган ерларнинг мелиоратив ҳолатини яхшилаш йўллари.\n9. Коллектор - завур тармоқларидан фойдаланишнинг самарадорлигини ошириш йўллари.\n10. Машина-трактор парклари (МТП) ни янада ривожлантириш, қишлоқ хўжалиги маҳсулотлари ишлаб чиқарувчилар билан МТП ўртасидаги шартнома муносабатлари муаммолари ва уларни такомиллаштириш йўллари.\n11. Замонавий қишлоқ хўжалиги машиналари ва тракторларидан фойдаланишнинг ўзига хос хусусиятлари ва уларнинг самарадорлигини ошириш йўллари.\n12. Боғдорчилик ва узумчиликни ривожлантириш масалалари.\n13. Сабзавот - полиз экинлари ва картошка етиштиришда замонавий технологиядан фойдаланиш.\n14. Қишлоқ хўжалиги маҳсулотларини қайта ишлашни ривожлантириш ва уларни сақлашни яхшилаш масалалари.\n15. Чорвачилик ва паррандачиликни, наслчилик ишларини, ветеринария хизматини ва омухта ем ишлаб чиқаришни ривожлантириш масалалари.\nҚорақалпоғистон Республикаси ва вилоятларда қишлоқ\nхўжалик корхоналари раҳбарларининг ўқувини\nўтказиш учун масъул шахслар\nМеҳнат вазирининг ўринбосари\n"Ўзагросуғурта" компаниясининг раиси\nВазирлар Маҳкамасининг бўлим раҳбари\nҚишлоқ хўжалигини иқтисодий ислоҳотлаш республика комиссияси гуруҳи аҳзоси, профессор\nЎзбекистон қишлоқ хўжалиги илмий-ишлаб чиқариш маркази бош директорининг биинчи ўринбосари\n"Пахта" илмий-ишлаб чиқариш бирлашмаси директори\nМакроиқтисодиёт ва ижтимоий тадқиқотлар институти директори, профессор\nАНДИЖОН ВА ЖИЗЗАХ ВИЛОЯТЛАРИ\nЕр ресурслари давлат қўмитасининг раиси\nҚишлоқ ва сув хўжалиги вазирининг ўибросари, профессор\nҚишлоқ ва сув хўжалиги вазирлигининг бошқарма бошлиғи, доцент\nАндижон қишлоқ хўжалиги институти ректори, профессор\nЖаҳон иқтисодиёти ва дипломатия университети профессори\nТошкент молия институти профессори\nҚАШҚАДАРЁ ВА НАМАНГАН ВИЛОЯТЛАРИ\nҚишлоқ ва сув хўжалиги вазирининг ўринбосари, профессор - гуруҳ раҳбари\nМарказий банк бошқаруви раисининг ўринбосари, иқтисод фанлари номзоди\nПахта банк раисининг ўринбосари\nДавлат солиқ қўмитасининг департаменти бошлиғи\nҚишлоқ ва сув хўжалиги вазирлигининг бошқарма бошлиғи\nИқтисодий ислоҳотларни чуқурлаштириш институти директорининг ўринбьосари, профессор\nТошкент иқтисодиёт университети профессори\nСАМАРҚАНД ВА ФАРҒОНА ВИЛОЯТЛАРИ\nВазирлар Маҳкамаси ахборот-таҳлил бошқармасининг бошлиғи, профессор, гуруҳ раҳбари\nВазирлар Маҳкамасининг котибият мудири\nОлий хўжалик судининг биринчи ўринбосари\nМарказий банк бошқаруви раисининг ўринбосари, профессор\n"Мевасабзавотбанк" бошқаруви раиси\nТовар ишлаб чиқарувчилар ва тадбиркорлар палатаси раиси, и.ф.н.\nДавлат солиқ қўмитаси департаменти бошлиғи\nИқтисодий ночор корхоналар ишлари қўмитаси бўлимининг бошлиғи\nСамарқанд Қишлоқ хўжалиги институти ректори, профессор\nСамарқанд Қишлоқ хўжалиги институти проректори, профессор\nСамарқанд Қишлоқ хўжалиги институтининг кафедра мудири, профессор\nСУРХОНДАРЁ ВА ХОРАЗМ ВИЛОТЯЛАРИ\nМакроиқтисодиёт ва статистика вазирининг ўринбосари, профессор - гуруҳ раҳбари\n"Бизнес-фонд" бошқаруви раиси, и.ф.н.\n"Ғалла-банк" бошқаруви раиси\nАдлия вазирлиги бошқармасининг бошлиғи\nДавлат солиқ қўмитаси бошқармасининг бошлиғи\nШоличилик илмий-тадқиқот институтининг директори, профессор\nБозор ислоҳотлари илмий тадқиқот институтининг директори, профессор\nУруғчилик марказининг директори, қ/х ф.н.\nТошкент давлат аграр университетининг доценти\nТошкент Давлат аграр универститетининг доценти\nТОШКЕНТ ВА НАВОИЙ ВИЛОЯТЛАРИ\nБош вазирнинг ўринбосари - гуруҳ раҳбари\nМолия вазири, и.ф.н.\nДавлат мулки қўмитасининг департаменти бошлиғи, и.ф.н.\n"Ўзқоракўл" уюшмасининг раиси\nҚишлоқ ва сув хўжалиги вазирлигининг бошқарма бошлиғи, қ/х ф.н.\nТошкент давлат аграр универститетининг ректори\nТошкент молия институти доценти\nБозор ислоҳотларини чуқурлаштириш илмий-тадқиқот институтининг бўлим мудири\nМолия вазирининг ўринбосари, гуруҳ раҳбари\nДавлат мулки қўмитаси раисининг ўринбосари, и.ф.н.\nВазирлар Маҳкамаси бўлимининг сектор мудири\nЎзбекистон Қишлоқ хўжалиги илмий-ишлаб чиқариш маркази бош директорининг ўринбосари\nЕр ресурслари қўмитаси раисининг ўринбосари\nМарказий банк бошқаруви раисининг ўринбосари, и.ф.н.\nБозор ислоҳотларини чуқурлаштириш илмий-тадқиқот институти директорининг ўринбосари, профессор\nТошкент ирригация ва Қишлоқ хўжалигини механизациялаш муҳандислари институтини профессори


ЎЗБЕКИСТОН РЕСПУБЛИКАСИ ОЛИЙ СУДИХИЁНАТ from\nХоразм вилоятида нопок қилмишлари билан журналистлар ҳақига хиёнат қилган бир гуруҳ шахсларга нисбатан суд ҳукми ўқилди. Жиноятга нисбатан жазонинг муқаррарлиги таъминланди.\nАслида «Матбуот тарқатувчи» акциядорлик компаниясининг Хоразмдаги шўъба корхонасида рўй берган давомли жиноий қилмишлар ҳақидаги гап-сўзлар ўтган йили бутун воҳага ёйилди. Бу гап-сўзлар ҳали поёнига етмай туриб, айнан шундай суиистеъмолликлар ушбу компаниянинг Хонқа ва Хива тумани филиалларида ҳам рўй бергани аниқланди. Чиндан ҳам, элдан қолар гап йўқ. Анча вақтдан буён кўп сонли қаламкашлар, таҳририятларнинг эътирози, норозилигига сабаб бўлиб келаётган ушбу овозалар тез орада тегишли ҳуқуқ тартиботи ва қонун назорати идораларида ҳам акс-садо берди. Шундан сўнг ўтказилган тергов-тафтиш, суд жараёнларида таҳририятларга жуда катта миқдорда иқтисодий зиён етказилгани, умуммулк талон-торож этилгани маълум бўлди.\nХусусан, шўъба корхонасининг Хива филиалида рўй берган суиистеъмолликлар, аслида, вилоят марказида юзага келган жиноят занжирининг бир ҳалқаси, холос.\nЭллик ёшни қоралаган Муборак Абдуллаева ана шу филиалга 2016-2018 йиллар давомида раҳбарлик қилди, бухгалтерлик вазифасини ҳам ўзи бажарди. Бунда ушбу филиал раҳбарининг «ҳиммати, хизмати» ўзгача бўлди. У таҳририятлар, шунингдек, филиалга тегишли пул маблағини бегонага эмас, балки ўзи ва яқинларига «тортиқ» этишга чунонам берилдики, натижада 2017 йилнинг 23 октябрида 50 миллион, ўша йилнинг 1 ноябрида 48 миллион, орадан бир ҳафта ўтгач, яна 45 миллион, жами 143 миллион сўм миқдоридаги маблағни ўзи раҳбарлик қилаётган яна бир корхона — «Бахт Шоҳида» масъулияти чекланган жамияти ҳисоб-рақамига ўтказиб юборди. Аслида моддий ёрдам тариқасида ўтказилган бу маблағ қоидага кўра, қарз ҳисобланади ва қарз муайян вақт ўтгач, эгасига қайтарилиши шарт. Афсуски, М. Абдуллаеванинг бир чўнтагидан иккинчи чўнтагига оқиб ўтган бу маблағнинг атиги 44 миллиони тергов-тафтиш ишлари бошлангунига қадар ортга қайтди.\nҚолган салкам 99 миллиони эса, дом-дараксиз кетгани йўқ, аксинча, М. Абдуллаева бошқараётган «Бахт Шоҳида» масъулияти чекланган жамиятининг банкдан олган кредит қарзини қоплашга йўналтирилди…\nМ. Абдуллаева томонидан содир этилган қинғирликнинг бошқа бир «антиқа» усули филиалга тегишли жорий корпоратив карточкасини қўллаш асносида «кашф» қилинди. Филиал раҳбари амалдаги низом талабларини қўпол тарзда бузган ҳолда мавжуд 2 та корпоратив карточка ёрдамида 2017 йили 52,7 миллион, 2018 йил давомида эса, 10,6 миллион сўм миқдоридаги пулларни турли идора ва ташкилотларга ўтказиб юборди. Филиалнинг маблағини бошқалар тасарруфига бериш жараёнида яна бир жиноий қилмиш содир этилди. Аниқроқ айтганда, М. Абдуллаева белгиланган тартибга риоя этмаган, таъсисчи — юқори турувчи органнинг ёзма розилигини олмаган ҳолда пул маблағларини тегишли ташкилотларга ўтказиб берган. Суд ва тергов жараёнида корпоратив карточкалар орқали ўзга шахсларга бериб юборилган пулнинг атиги 10,6 миллион сўми филиалга қайтарилгани, бу пул эвазига эса, ташкилот тасарруфидаги автомашинага табиий газ ёнилғиси ва эҳтиёт қисмлар олингани маълум бўлди. Филиал раҳбари тергов жараёнидаги кўрсатмасида, аввалига шу пайтга қадар китоб савдосининг сиртидан ўтмаган «Қўшкўпир шароб савдо» корхонасидан салкам 14 миллион сўм эвазига турли хил адабиётларни сотиб олганини билдирган бўлса, судда эса, сўзидан тониб, ушбу китобларни Ҳазорасп бозоридан харид қилганини таъкидлади. Энг ажабланарлиси, у бу ҳаракатлари қонунга зид эмаслигини уқдиришга уринди, айбига иқрорлик, қилмишига пушаймонлик билдирмади, етказилган зарарни қоплашга ҳам ҳаракат қилмади. Ўзга субъектларга ўтказилган пул маблағлари — нақд ҳолида қайтарилмагани, унинг эвазига натура тарзида мол ва маҳсулотлар етказиб берилгани, буни тасдиқловчи тегишли ҳужжатларни шўъба корхонаси раҳбари О. Қурбоновга топширгани, лекин у буларнинг барини йўқотиб юборганини баён этиш билан чекланди.\nАммо М. Абдуллаева бу ҳолатда ҳам ноҳақ. Башарти, ўтказилган пул маблағлари эгасига нақд эмас, балки мол ва маҳсулот шаклида қайтарилар экан, бу ҳолат тегишли шартнома ҳужжатларида аксини топиши, қаздорликка оид маълумотлар эса, ҳисоботларда қайд қилиниши керак. Аслида манзара бошқача. Расмийлаштирилган ҳужжатлар, шартномалар, зиммага олинган мажбуриятларда масаланинг бу жиҳати очиқ қолдирилган. Мадомики, моддий ёрдам шаклидаги маблағлар мол ва маҳсулот шаклида корхонага қайтарилар экан, бу ҳолат ишончнома аталмиш расмий ҳужжат орқали амалга оширилиши ва у кирим дафтарига албатта, қайд этилиши зарур. Амалда эса, зиммадаги мажбуриятнинг бу жиҳати ҳам назардан четда қолган. Филиал раҳбари кўрсатилган моддий ёрдам натура тарзида қайтариб олинганини тасдиқловчи ишончнома ва кирим ёзувлари мавжудлигини исботлай олмади.\nСуд М. Абдуллаеванинг хатти-ҳаракатини ўзини масъуллик ва жавобгарликдан халос этишга қаратилган уриниш сифатида баҳолади. Шу алфозда аниқланишича, филиал раҳбари жиноий қилмишдан ўзини четга олмаган. Аксинча, қонун талабларини бузишга қаратилган қилмишини давом эттираверган. Оқибатда эса, вилоятда бўй кўрсатган жиноят занжирида янгидан-янги ҳалқалар вужудга келган. Бунинг жабрини эса, кўпинча босма нашрлар ва унда тер тўкиб ижод қилаётган журналистлар тортишган.\nАйтиш керакки, М. Абдуллаева корхонага раҳбарлик қилган 2016-2018 йиллар оралиғида жами 940 миллион сўмлик обуна тадбирлари амалга оширилган, шу юзасидан тегишли ҳужжатлар: обуна варақалари расмийлаштирилган. Таҳририятлар эса, нашр билан боғлиқ харажатларни қоплайдиган миқдорда улуш олиш ҳуқуқини қўлга киритган. Гал ушбу мажбуриятни адо этишга келганида, филиал раҳбари ўзининг билганидан қолмаган. Яъни обунадан тушган жами 337,3 миллион сўмлик маблағ бўйича тегишли таҳририят ва матбаа корхоналарига буюртмалар берилмаган.\nНатижада ижодий ва матбаачилик фаолияти билан шуғулланувчи жамоалар ана шу ҳажмдаги сармоядан маҳрум бўлган, кўп сонли обуначилар ҳақига ҳам шу миқдорда хиёнат қилинган. Юз, ҳатто мингларча киши пулини тўлаб, ўзи обуна бўлган нашрларни ўқиш, ундан баҳра олиш, билими ва дунёқарашини бойитиш имконидан мосуво бўлиб қолган.\n«Матбуот тарқатувчи»нинг вилоятдаги шўьба корхонаси мутахассиси С. Йўлдошеванинг гувоҳлик кўрсатмасида уқдирилишича, шўъба корхонасининг Хива филиали мутасаддисининг шу қабилдаги машъум қилмиши боис, чиндан ҳам, 337,3 миллион сўмлик газета ва журналлар қонуний эгалари қўлига етиб бормаган.\nФилиалда чалкаш ва бири-бирига зид мазмунда битилган ҳужжатлар, чунончи, молиявий ёрдам кўрсатилганини бир қарашда инкор этувчи битиклар ҳам мавжуд. Шу ҳақидаги шартномалар остига М. Абдуллаева томонидан жимжимадор тарзда «Молиявий ёрдамдан воз кечди» жумласининг битилгани бу борадаги ғаройиб «ўйин»ларнинг бири ва дўппи «тор келгани» боис «кашф» этилган ажабтовур «ихтиро», десак янгилишмаймиз. «Дўппи тор келган» чоғ «Қўшкўпир шароб савдо» корхонасидан турли хил китоблар харид қилинганига оид бошқа бир ҳангома юзага қалқиб чиққани ҳам ўзингизга аён. Ҳақиқатан ҳам, ажабланарли ҳол: наҳотки, шароб ва спиртли ичимликлар бозорида фаолият юритувчи идора китоб савдоси билан ҳам шуғулланса?! Йўқ, бундай эмас. Бу ташкилотнинг китоб савдосига мутлақо дахли йўқ. Судда гувоҳлик берган ушбу корхона бош ҳисобчиси Ҳ. Сатторов буни очиқ-ойдин тушунтирди.\n«Шароб савдо» фақат алкоголли ичимликлар савдосини амалга ошириб келаётгани, китоб ёки идора ёзув-чизув моллари билан аввал ҳам, ҳозир ҳам шуғулланмаслигини алоҳида таъкидлади.\nХуллас, айтаверса гап кўп. «Матбуот тарқатувчи»нинг Хивадаги филиали раҳбари томонидан корпоратив карталардан жами 52,6 миллион сўмни ювиб олиш, корхонанинг 98 миллион сўм пулини «молиявий ёрдам» ниқоби остида асоссиз равишда ўз хусусий корхонасига инъом этиш йўли билан талон-торож қилинган 151,5 миллион сўм (аппеляция босқич суди бу миқдорни анча камайтириб, 131,5 миллион сўм қилиб белгилади) миқдоридаги пуллар ҳали қопланганича йўқ. Туман «Матбуот тарқатувчи» корхонасини салкам 3 йил мобайнида бошқарган собиқ раҳбар эса, ўзини ушбу камомадда мутлақо айбсиз санайди. Ҳатто юқорида ҳукмингизга ҳавола этилган ва рад қилишнинг иложи бўлмаган далил-исботларга ҳам инонмайди.\nШу билан бирга, корхонада рўй берган машъум ўпирилиш учун ким жавобгарлигини ҳам изоҳлаб беролмайди.\nСуд шу сингари ҳолатларни синчиклаб ўрганар экан, корпоратив карталар орқали қонунга мутлақо зид ҳолда ечиб олинган 52,6 миллион сўм пулнинг тўлови учун корхонанинг собиқ раҳбари М. Абдуллаева, «молиявий ёрдам» ниқоби остида «Бахт Шоҳида» масъулияти чекланган жамияти ихтиёрига ўтиб кетган салкам 99 милллион сўм маблағ учун эса, мулкий мақомини янгисига ўзгартирган ҳолда фаолият кўрсатаётган ва меросхўр субъект сифатида эътироф қилинган оилавий корхона ва унинг раҳбари, айбланувчининг ўғли У. Отажонов жавобгар, деган хулосага келди.\nЕтказилган жами 131,5 миллион сўмлик молиявий зиённи қоплаш мажбурияти уларнинг зиммасига юклатилди. Айбланувчи сифатида судга жалб қилинган М. Абдуллаеванинг давомли қилмишлари эса, Жиноят кодексининг ўзлаштириш ёки растрата йўли билан талон-торож қилишга оид 167-моддаси 2-қисми «а», «б» ва «г» бандлари, мансаб сохтакорлиги, ҳокимият ёки мансаб ваколатини суистеъмол қилишга доир 209-модданинг 1-қисми ҳамда 205-модданинг 2-қисми «а» бандига биноан малакаланди. Судланувчи тегишли муддатга давлат иштирокидаги идораларда мансаб ва моддий жавобгарликка дахлдор вазифаларда ишлаш ҳуқуқидан маҳрум қилинди ҳамда бир неча йил мобайнида озодликни чеклаш жазосини ўтайдиган бўлди.\nЎзганинг ҳалол ризқ-насибасига кўз олайтириш, уни талон-торож қилиш, фирибгарлик йўли билан ўзлаштиришга қаратилган қилмишлардан, одатда, бир-икки ёки саноқлигина киши жабр тортади. Бироқ ҳукмингизга ҳавола этилгани каби хатти-ҳаракатлар бир-икки ёхуд 5-10 эмас, балки юзларча ҳалол, фидойи, меҳнатсевар ва заҳматкаш инсонлар — қалам аҳллари ҳаёти, турмуш тарзи, иш маромига салбий таъсир ўтказиши турган гап. Матбуот — дахлсиз даргоҳ. У юқорида баён этилгани каби нопок кимсаларнинг ўргимчак уяси эмас, аксинча, мамлакат истиқболи, халқ, давлат ва жамият манфаатларини собит туриб ҳимоя қиладиган пок маскан сувратида намоён бўлмоғи, кўп сонли обуначилар, ўқувчи-мухлислар, кенг жамоатчилик эса, юртимизда чоп этилаётган нашрларни расмийлаштириш, ўз эгаларига тарқатиш учун масъул бўлган идора ва ташкилотлар фаолиятига нисбатан талабчанликни, назорат ишларини кескин кучайтиришлари зарур. Хато ва қусурлар, ножўя, ножоиз хатти-ҳаракатлар олдидаги лоқайдлик, бепарволик иллатнинг ярага дўниши, газак олиши омили эканлигини эътибордан соқит этмаслик даркор.\nХозирда сайтда – 335:\nмехмонлар – 316


12:15, 24.01.2020 // 38727\nШавкат Мирзиёев прописка тизимини ислоҳ қилиш бўйича таклифлар ишлаб чиқишни буюрди\nАсосий ишчи кучи яшайдиган ва иш ўринлари яратилаётган ҳудудларимиз ўртасида тафовут мавжуд, деди Президент Шавкат Мирзиёев 24 январь куни Олий Мажлисга Мурожаатномаси вақтида. Давлат раҳбарининг таъкидлашича, бунинг ечими — ички миграцияни эркинлаштиришдир.\n«Шу боис, парламент ва Ҳукумат 2020 йил 1 апрелга қадар прописка тизимини ислоҳ қилиш бўйича халқаро тажрибани ўрганиб, аниқ таклифларни ишлаб чиқиши лозим», — дея таклиф қилди Президент. Давлат раҳбарининг ушбу таклифи тадбирга йиғилганлар томонидан гулдурос қарсаклар билан кутиб олинди.\n«Бу қарсаклар бу масаланинг қандай қийинлигидан далолат», — деди Шавкат Мирзиёев. Президентнинг таъкидлашича, 30 йил давомида бу масала ҳал қилинмай, фуқароларнинг оёғига кишан қўйилган. «Бу масалани амалга ошириш — бу адолатдан бўлади», — деди у.\n«Фуқароларга Ўзбекистон Республикасининг хоҳлаган жойида бемалол пропискага ўтиб, хоҳлаган жойида бемалол ишлаш бўйича қонуний имкониятни яратмас эканмиз, гап билан бу ишларни амалга ошириб бўлмайди», — дея қўшимча қилди Шавкат Мирзиёев.\nВидео: Шавкат Мирзиёевнинг Олий Мажлисга Мурожаатномаси\nШавкат Мирзиёев: Профессионал журналистларни қўллаб-қувватлашга ҳамиша тайёрман\n02:33 Кеча // 171828\n00:17 Кеча // 123288\n14:18 Кеча // 90691\n18:32 Кеча // 88008\n12:08 Кеча // 78993


Тожикистоннинг Қўрғон-Тепа шаҳрида талабаларнинг мажбурлаб пахтага олиб кетилаётганини ёритаётган “Озоздлик” радиоси тожик хизмати мухбири ҳибсга олинди.\n05 июл 2022, Тошкент вақти: 02:50\nМухбир Носир Маъмурзоданинг айтишича, у билан бирга Авеста ахборот агентлигининг ходими ҳам ҳибсга олинган.\nИккала журналист милиция бўлимига олиб кетилган ва сўроққа тутилган.\n“Озодлик” мухбири Маъмурзода озод этилишидан аввал, уни “мамлакатдаги вазиятни изидан чиқарувчи хабарларни бермасликдан” огоҳлантиришган.\nЎтган ҳафта Тожикистон Президенти Имомали Раҳмонов талаба ва мактаб ўқувчилари пахта йиғим-теримида қатнашмаслиги ҳақида қарор чиқаргани хабар қилинган эди.\nХалқаро ташкилотлар Ўзбекистон, Тожикистон ва Туркманистонни мактаб ўқувчилари ва олий ўқув юртлари талабаларини мажбурлаб пахтага олиб чиққани учун танқид қилиб келади.


ЭҲФ: бюджет ташкилотлари – истисно эмас | BUXGALTER.UZ\nКонтрагент – бюджет ташкилоти электрон ҳисобварақ-фактурани қабул қилмаяпти, буни ЭРИга(электрон рақамли имзога) эга эмаслиги билан асосламоқда. Бунда ҳамкор ҳужжатни қоғоз шаклда имзолашга рози. Бундай вазиятда тижорат ташкилоти – товарлар ва хизматларни етказиб берувчи қандай йўл тутиши лозим? Тижорат ташкилотида солиқларнинг ҳисоби ва уларни тўлаш учун асос – қоғоз шаклда ҳисобварақ-фактура ва тақдим этилган, бироқ имзоланмаган ЭҲФнинг мавжудлиги етарлими?\nBuxgalter.uz илтимосига биноан саволга Камерал солиқ текшируви бошқармаси бошлиғи ўринбосари Музаффар МУҲАМАДСАИДОВ жавоб берди.\n- Ҳисобварақ-фактураларни расмийлаштириш ва сақлаш тартиби 14.08.2020 йилдаги 489-сон ВМҚнинг 2-иловасига мувофиқ белгиланган ва барча учун мажбурийдир.\nҲисобварақ-фактураларнинг шакллари ҳамда уларни тўлдириш, тақдим этиш ва қабул қилиш тартиби тўғрисида низомнинг 10-бандига асосан ҳисобварақ-фактуралар электрон шаклда расмийлаштирилади ва уларнинг сақланиши ҳамда ҳисоби юритилиши электрон ахборот тизимида амалга оширилади.\nУшбу ҳужжатнинг 12-бандида истисно кўрсатилган. Ҳисобварақ-фактура давлат сирига тааллуқли бўлган хўжалик операциялари амалга оширилганда қоғоз шаклда расмийлаштирилиши мумкин.\nНизомнинг 10-банди 2-қисмига ҳам эътибор қаратиш муҳим. Унда товарларни (хизматларни) сотиб олувчи фақат электрон шаклда қабул қилинган ҳисобварақ-фактураларда акс эттирилган ҚҚС суммасини ҳисобга олишга ҳақли эканлиги айтилган.\nНизомнинг 63-бандига асосан етказиб берувчи томонидан тақдим этилган электрон ҳисобварақ-фактура 10 календарь кун ичида сотиб олувчи томонидан ЭРИ (электрон рақамли имзо) билан тасдиқланиши ёки сабаби кўрсатилган ҳолда рад этилиши шарт. Ушбу муддатда тасдиқланмаган ёки рад этилмаган электрон ҳисобварақ-фактура тасдиқланган ҳисобланади.\nТадбиркорлар контрагентлардан уларнинг мақоми ва ташкилий-ҳуқуқий шаклидан қатъи назар ҳисобварақ-фактураларни электрон шаклда расмийлаштиришни ва Низом нормаларига риоя қилишни талаб қилишга ҳақлидирлар. Ушбу талабларни қаноатлантиришни рад этиш учун узрли сабаблар - мавжуд эмас, Низомнинг 12-бандида назарда тутилган вазият бундан мустасно.\nАгар ташкилотда юридик шахснинг ЭРИ (электрон рақамли имзоси) бўлмаса, уни олиш учун ҳеч нарса ҳалал бермайди. Бунинг учун ташкилот вакили Давлат хизматлари марказига мурожаат қилиши зарур. Бюджет ташкилотлари учун ЭРИни (электрон рақамли имзосини) расмийлаштириш – бепул.\nЭслатиб ўтиш ўринли бўлади: агар қандайдир сабабларга биноан ҳисобварақ-фактура кечиктириб расмийлаштирилган бўлса, солиқ ҳисоботини қайта топшириш зарур”.\nАгар муддатида кўриб чиқилмаган ЭҲФни автоматик тарзда эътироф этиш нормаси амалиётда рўёбга чиқарилганда эди, муаммо бунчалик кескин бўлмасди. Муаммо ҳақида биз бу ерда ёзгандик.\nБюджет ташкилотлари билан ҳисобварақ-фактурани расмийлаштиришда айрим хусусиятларни инобатга олиш зарур. Бу ҳақда ДСҚ ҳузуридаги «Янги технологиялар» ИАМ мутахассислари бу ерда гапириб беришган.\nСолиқчилар ЭҲФ бўйича саволларга жавоб бердилар


Биринчи лига-2017 тўпурарлари рўйхати\n23 октябрь, 2017, 14:25\nЎзбекистон биринчилигида муносиб қатнашиб келаётган “Машъал-2” биринчичиликда ҳар қандай жамоадан очко тортиб олмоқда. Боиси бир қатор иқтидорли ёш футболчилар бугунги кунда муборакликлар сафида тўп тепишмоқда. Муни Юсупов, Суннатилло Рустамов, Муҳаммад Тошпўлатов ва яна шу каби бир қанча умидли ёшлар айни дамда “Машъал-2” сафида ёрқин ўйин намойиш этиб келмоқдалар. Шулар қаторида Ўзбекистон биринчилигида тўпурарлар рўйхатини бошқараётган Шаҳзодбек Убайдуллаевдир. У ҳозирда ҳар бир баҳсда камида битта гол киритишга эришмоқда. Унинг ҳисобидаги киритган голлар сони 25 тага етди.\n«Машъал-2» турнир жадвалида 8-поғонани эгаллаб турибди. Ўтказилган 31 баҳснинг 14тасида ғалаба, 11тасида мағлубият ва яна 6та учрашув рақиблари билан дуранг қайт этишди. Ҳозирда жамоа 48 очко тўплаган бўлиб тўплар фарқи эса 52-45.


04 июн 2020, Тошкент вақти: 23:15\nЭрик Кокини Гулнора Каримова билан бирга.Сурат Гулнора Каримованинг расмий сайтидан олинди.\n30 январь куни Москва судида Ўзбекистон прокуратураси томонидан оғир иқтисодий жиноятларда айбланиб¸ халқаро қидирувга берилган Франция фуқароси Эрик Кокини устидан дастлабки эшитув бўлиб ўтди. Ўзбекистон ҳукумати ўз ихтиëрига топширилишини талаб қилаëтган Кокини 14 февралга қадар Москвада ҳисбда сақланадиган бўлди.\nБу ҳақда Озодликка дипломатик қоидалар боис ўз исми келтирилишини истамаган француз дипломати хабар берди.\nОзодликнинг бу манбасига кўра¸ ҳозирча Эрик Кокини Франция Республикасининг Россиядаги бош консуллиги ҳимоятида¸ айни пайтда унга адвокат тайинланган.\nКокини ҳибсда қоладиган икки ҳафталик муҳлат ичида уни ушлаш ҳақида ордер берган Ўзбекистон ҳуқуқ идоралари маҳбусга қўйилаëтган айбларни қувватлайдиган далил-ҳужжатларни маҳкама тақдим этиши керак бўлади.\nАгар Россия адлия ҳокимиятидагилар¸ бу далилларни жиддий деб топса¸ бундай ҳолда¸ Озодлик суҳбатлашган ҳуқуқшуносларга кўра¸ Кокинини Ўзбекистонга экстрадиция қилишнинг ҳуқуқий йўлларини асослаш учун маҳкама томонидан вақт тайинланади.\n- Бу икки ҳафта ичида Ўзбекистон Бош прокуратураси кўк давлат муҳри билан тасдиқланган экстрадиция ҳақидаги расмий сўровни Россия тегишли тизимларига жўнатади. Бу сўровга Кокинига қўйилаëтган расмий айблов ва уларни қувватловчи ҳужжат-далиллар илова қилинади. Шунингдек¸ ўзбек расмийлари сўралаëтган шахснинг бошқа айбловлар бўйича тергов қилинмаслиги ва унга нисбатан қийноқ қўлланилмаслигини кафолатловчи дипломатик ҳужжатларни ҳам юбориши лозим бўлади. Шу асосда Россия Бош прокутураси Кокинини Ўзбекистонга экстрадиция қилиш-қилмаслик ҳақида қарор беради¸ дейди россиялик ҳуқуқшунос Илларион Васильев Озодлик билан суҳбатда.\nРоссия икки ўт ўртасида\n1993 йилда имзоланган Минск келишуви аъзоси сифатида Россия Ўзбекистон (ва келишувга имзо чеккан бошқа аъзо давлатлар) томонидан жиноятда айбланаëтган шахсларни¸ улар фуқаролигидан қатъий назар¸ (Россия фуқаролари бундан мустасно) ўз ҳудудида ушласа¸ айбланувчиларни Тошкентга экстрадиция қилиш мажбуриятидадир.\nАйни пайтда¸ Европа Кенгаши аъзоси сифатида Россия ҳукумати ўз ҳудудида ушланган бирор шахсни қийноқ қўлланиладиган давлатга топширмаслик мажбуриятини ўз зиммасига олган. Ўзбекистон эса¸ халқаро ташкилот ва тизимлар¸ хусусан¸ БМТ ва инсон ҳуқуқлари бўйича Европа суди томонидан маҳбус ва маҳкумларга қийноқ қўлланиладиган давлат деб эътироф этилган.\nБундай келишувлар билан ҳуқуқий жиҳатдан икки ўт орасида қолган Россия¸ тортишув боиси Ўзбекистон фуқаролари бўлган вазиятларда¸ уларни очиқчасига¸ ëхуд яширин тарзда Ўзбекистонга бериб келмоқда.\nАммо ҳуқуқшуносларга кўра¸ Франция консулхонаси ўз ҳимоясига олган Эрик Кокинини Ўзбекистонга бериб юбориш¸ ўзбек гастарбайтерини экстрадиция қилиш каби осон кўчмайди.\nИлларион Василевга кўра¸ икки ҳафта ўтиб¸ Россия прокуратураси Кокинини Ўзбекистонга экстрадиция қилиш ҳақида қарор чиқарган тақдирда ҳам¸ унда бу қарор юзасидан судга шикоят қилиш ҳаққи қолади ва бу жараëн 18 ойга қадар давом этиши мумкин.\nКим ўзи бу Эрик Кокини?\n90-йилларда Ўзбекистонда яшаган Эрик Кокини Тошкент томонидан шериклари билан бирга бир неча йил мобайнида хорижий давлатлар, молиявий тузилма ва банклар томонидан йирик инвестицион дастур ва лойиҳаларни молиялаштириш мақсадида ажратилган катта маблағни ўзлаштирганликда гумонланмоқда. Айни пайтда¸ “шериклар”нинг ким экани ҳозирча ошкор қилинмаëтир.\nРоссия матбуотининг ëзишича¸ 2011 йили мазкур айблов бўйича Ўзбекистон Республикаси тергов идоралари томонидан Кокинига нисбатан жиноят иши очилган ва у Францияга қайтиб кетганидан сўнг эса халқаро қидирувга берилган.\nАммо жаҳон полиция тизимлари уюшмаси – халқаро Интерпол расмий саҳифасида Эрик Кокини номи Ўзбекистон ҳукумати томонидан қидирувга берилган шахслар рўйхатида йўқ.\nБундан ташқари¸ Ўзбекистонда Кокинига жиноий иш очилган 2011 йилдан кейин у Россия ҳудудига бемалол саëҳат қилиш ва Татаристонда бизнес лойиҳаларини амалга оширишда ҳеч бир муаммосиз давом этган.\nХусусан¸ 2013 йилнинг 26 март куни Татаристон расмий ахборот агентликлари Қозондаги ИТ-паркка «София Антиполис»жамғармаси маслаҳатчиси Эрик Кокини ташриф буюргани ҳақида ëзди.\nБундан эса¸ кузатувчиларга кўра¸ Кокинини ҳибсга олиш Ўзбекистонда бу борада қарор берувчи шахс ва тизимларга 2014 йилга қадар у қадар муҳим бўлмаган¸ деган хулоса чиқади.\n90-йилларда Ўзбекистонга бизнес қилиш учун борган Эрик Кокини¸ 1994 йил апрелида Франция президенти Франсуа Миттеран билан Тошкентга ташриф қилган француз ишбилармонлари даврасида Ислом Каримов билан учрашган.\nБу учрашувда “Мен Ўзбекистонни севиб қолдим. Бу мамлакатда доимий қолиб яшаш ва ишлашга тайëрман” деган гапи билан Каримов назарига тушган Кокини¸ уни шахсан таниган ўзбек тадбиркорининг Озодликка айтишича¸ дарҳол шахсан президент билан гаплашадиган хориж бизнесмени сифатида фаол ишга тушган.\nЎзбек расмийларидан бирининг қизига уйланиб¸ Тошкентда муқим яшашга ўтган Кокини¸ Озодлик манбасига кўра¸ мамлакатдаги аксар бизнес тизимларида тез орада каттагина таъсирга эга бўлган. “Кокини кўча билан¸ хусусан¸ жиноят олами авторитетлари Ғафур Раҳимов ва Салим Абдувалиевлар билан ҳам бизнес қилган”¸ дейди ўз исми очиқланишини истамаган Озодлик манбаси.\nЎзбек иқтисодининг аксар сердаромад соҳалари президент оиласига тегишли экани гумон этилган Зеромакс ширкати назоратига ўтгач¸ Uzmetronom Интернет газетасининг ëзишича¸ Кокини Зеромакснинг газ ва нефть соҳасидаги катта келишувларига ҳам воситачилик қилган.\n90-йилларда Тошкентда илк француз атир-упа дўкони очган Кокини¸ айрим манбаларга кўра¸ Гулнора Каримованинг ушбу бизнесга кириб¸ ўз атирини чиқаришида муҳим рол ўйнаган яқин бизнес шериги бўлган.\n“Каримованинг Кокини ëрдамида анча катта молиявий операцияларни амалга оширганини тахмин қилиш қийин эмас. Унинг Москвада қўлга олиниши¸ ўтган йил охирида Гулнорага қарши ҳужумга ўтган Ўзбекистон ҳокимиятидаги қудратли гуруҳлар ишига ўхшаяпти. Кокини Ўзбекистонга олиб келинса¸ ундан Гулнорага қарши кучли қурол сифатида фойдаланиш мумкин”¸ дейди Озодлик билан суҳбатда француз тадбиркори билан бирга ишлаган тадбиркор.


Аллоҳ таолонинг «ва инсонга ота-онасига яхшилик қилишни тавсия қилдик» деган қавли ҳақида\n16:37 / 23.01.2018 3105 pdf Ўқиш режими + -\nИмом Бухорий биринчи бобни Аллоҳ субҳанаҳу ва таолонинг Китоби Қуръони Каримдаги бир ояти карима билан номладилар. Бошқа муҳаддисларнинг ҳам одатлари шундай – ҳар бир бобни бошлашдан аввал ана шу бобга тааллуқли бирор оят келтиришади.\nАллоҳ таоло ушбу ояти каримада: «Биз инсонга ота-онасига яхшилик қилишни тавсия қилдик», деган. Бундан эса ушбу боб ота-онага яхшилик қилиш тўғрисида экани маълум бўлади.\nИмом Бухорий мусулмон одоби – маданияти, яъни махлуқотлар ва аввало инсон зоти билан бўладиган муомала одоби рўйхатининг энг аввалида ота-онага яхшилик қилиш бобини очиш ила Ислом динининг бу масалага қанчалар аҳамият билан қарашини аён этганлар.\nҚуръони Каримда ота-онага яхшилик қилиш қанчалар олиймақом иш эканини баён этувчи оятлар кўплигини ҳозирги кунда мусулмон бўлмаган кишилар ҳам яхши биладиган бўлиб кетди.\nБиз мазкур оятларнинг ҳаммасини келтириб ўтирмасдан, фақат имом Бухорий ушбу бобга сарлавҳа қилиб олган оят бўлагининг қисқа тафсирини тақдим этамиз.\nАллоҳ таоло Анкабут сурасида айтади:\nОта-она ҳар бир инсон учун ниҳоятда мўътабар, ҳар қанча эъзозга лойиқ кишилардир. Ислом дини, ота-она ким бўлишидан қатъи назар, уларни ҳурмат-эҳтиром қилишга буюради. Дунёда Исломчалик ота-онанинг ҳурматини юқори қўйган таълимот, тузум йўқдир.\nОта-она мўмин бўлсалар ҳам, кофир бўлсалар ҳам, ким бўлишларидан қатъи назар, уларга яхшилик қилиш мусулмон фарзанднинг бурчидир. Уларнинг амрини бажариш ҳам фарзандлик вазифаси ҳисобланади.\n1. Бизга хабар берган Абу Наср Аҳмад ибн Муҳаммад ибн Ҳасан ибн Ҳомид ибн Ҳорун ибн Абдулжаббор Бухорий бўлиб, у Ибн Наёзикий исми ила маъруфдир. Унинг олдида (китобни) ўқиб ўтказганимиздан сўнг иқрорлик ила ижозат берган. У ҳузуримизга ҳожи ўлароқ уч юз еттинчи сананинг Сафар ойида келди.\nУ: «Бизга Абулхайр Аҳмад ибн Муҳаммад ибн Жалил ибн Холид ибн Ҳурайс Бухорий Кирмоний Абқасий Баззор уч юз йигирма иккинчи санада хабар берган», деди.\nУ: «Бизга Абу Абдуллоҳ Муҳаммад ибн Исмоил ибн Иброҳим ибн Муғийра ибн Аҳнаф Жўъфий Бухорий ҳадис айтган», деди.\nУ: «Бизга Абулвалид ҳадис айтди», деди. У: «Бизга Шўъба ҳадис айтди», деди. У: « Валид ибн Айзор менга хабар берди», деди. У Абу Амр Шайбонийнинг «Бизга мана бу ҳовлининг эгаси ҳадис айтган» деб, Абдуллоҳнинг ҳовлисига ишора қилганини айтди.\n«Аллоҳ азза ва жалла учун энг маҳбуб иш қайси?» деб сўрадим.\n«Вақтида ўқилган намоз», дедилар.\n«Ундан кейин қайсиниси?» дедим.\n«Ота-онага яхшилик қилиш», дедилар.\n«Ундан сўнг қайсиниси?» дедим.\n«Сўнгра Аллоҳнинг йўлида жидду жаҳд қилиш», дедилар.\nАна шуларни айтдилар. Агар яна сўрайверсам, жавоб бераверар эдилар».\nШарҳ: Бу ҳадиси шарифнинг санадида Имом Бухорийдан олдин икки кишининг исмлари тўлиқ зикр қилинмоқда. Улардан имом Бухорийга яқин турганлари у кишидан «Ал-Адаб ал-муфрад» китобини бевосита ривоят қилган шогирдларидир. У кишидан кейин биз учун биринчи бўлиб исмлари зикр қилинаётган шахс имом Бухорийнинг шогирдларининг шогирдидир. Ана ўша набира шогирднинг қўлёзмаси бизнинг вақтимизгача етиб келган ва у баъзи матбааларда чоп қилинган.\nДемак, бу китоб бизга етиб келишида хизмат қилган учта силсиланинг вакиллари бор.\nИмом Бухорийдан Абулхайр Аҳмад ибн Муҳаммад ибн Жалил ибн Холид ибн Ҳурайс Бухорий Кирмоний Абқасий Баззор уч юз йигирма иккинчи санада китобни тўлиқ ўқиб, ривоят қилишга ижозат олган.\nКейин у киши ўзининг Ибн Наёзикий исми ила маъруф ва машҳур бўлган шогирди Абу Наср Аҳмад ибн Муҳаммад ибн Ҳасан ибн Ҳомид ибн Ҳорун ибн Абдулжаббор Бухорий олдида «Ал-Адаб ал-муфрад»ни ўқиб ўтказганидан сўнг ижозат берган.\nБу иш Баззор уч юз еттинчи сананинг сафар ойида ҳожи бўлиб келганида амалга ошган. Ана шу қўлёзма бизнинг давримизгача етиб келган.\nИмом Бухорийнинг кунялари Абу Абдуллоҳдир. (Араб тилида бош фарзанднинг ёки бирор кишининг исми олдига «Абу»ни қўйиб, «фалончининг отаси» деб чақириш «куня» дейилади.)\nИмом Бухорийнинг ўз исмлари Муҳаммад, оталарининг исми Исмоил, боболарининг исми Иброҳим, катта боболарининг исми Муғийра, бобокалонларининг исми Аҳнаф. Аслида бу катта бобонинг мусулмон бўлмасдан олдинги исми Бардизбаҳ бўлган. Исломни қабул қилганидан кейин Аҳнаф деб ўзгартирилган.\nИмом Бухорийнинг Жўъфий деган нисбатлари ҳам бор, чунки у кишининг Бухородаги қабилалари Ямандан келган Жўъф қабиласи билан дўст тутинишган. Имом Бухорийнинг катта боболари Жўъф қабиласининг одамлари ёрдамида, уларнинг даъвати ила Исломга кирганлар. Мана шу сабабларга кўра имом Бухорийнинг катта боболаридан бошланган авлодлари Жўфий лақабини олган.\nБаъзи бир доираларда буни тушунмасдан, имом Бухорий яманлик экан, деб юрганлар ҳам бор. Айниқса баъзи яманликлар бу гапни кўп такрорлашади. «Бу кишини Жўъфий дейишади, Жўъф кабиласи эса Яманда, демак, имом Бухорий Бухорога Ямандан бориб қолган экан», деган гапларни айтишади. Бу гаплар илмий ҳақиқатга мутлақо тўғри келмайди. Аниғи шуки, имом Бухорийнинг қабиласи, яъни оилалари Жўъф қабиласидан келиб, Бухорода Исломни тарқатиш билан машғул бўлган кишилар билан ошно тутинган, оға-ини бўлган.\nИмом Бухорий ўзларига ҳадис кимлар орқали етиб келган бўлса, ана шу кишилардан ҳар бирининг исмларини келтирадилар. Биз эса фақат биринчи ровийнинг, яъни Расулуллоҳ соллаллоҳу алайҳи васалламдан эшитган саҳобийнинг исмларини ўрганиш билан кифояланамиз.\nМатнда айтилишича, Шайбоний лақабли бир киши ёнида ўтирган одамларга қўли билан кўрсатиб, «Бизга мана бу ҳовлининг эгаси ҳадис айтган», деган эканлар. Ана шу уйнинг эгаси эса Абдуллоҳ экан.\nКези келганда шуни айтиб ўтиш керакки, ҳадис китобларида Абдуллоҳ дейилиб, кимнинг ўғли экани айтилмаса, Абдуллоҳ ибн Масъуд розияллоҳу анҳу назарда тутилган бўлади. Муҳаддислар гапни чўзмаслик учун Абдуллоҳ деб кетаверишга иттифоқ қилишган. Қаерда «Қола Абдуллоҳ», «Ҳаддасана Абдуллоҳ» дейилса, Абдуллоҳ ибн Масъуд назарда тутилган бўлади.\nАбдуллоҳ ибн Масъуд улкан саҳобийлардан, энг дастлабки иймонга келган кишилардан бўлиб, Набий алайҳиссолату вассаломдан жуда кўп ҳадис ривоят қилганлар.\nБу ҳадиси шарифда намоз ўқишдан кейинги энг афзал иш ота-онага яхшилик қилиш экани таъкидланмоқда, ҳатто Аллоҳнинг йўлида жидду жаҳд қилишдан ҳам устун қўйиляпти. Мана шундан биламизки, ота-онага яхшилик қилиш, уларнинг хизматини бажариш, уларни улуғлаш шу қадар буюк бир иш экан.\nИсломда намоз диннинг устуни эканини ҳаммамиз яхши биламиз. Ана шу динимизга устун бўлган намоз ибодатидан кейин энг афзал ишлардан бири ота-онага яхшилик қилиш экан.\n1. Илмли кишидан Аллоҳ таолога маҳбуб ишларни сўраб ўрганиш яхши иш экани.\n2. Фарз намозларни ўз вақтида ўқиш жуда фазилатли, Аллоҳ таолога энг маҳбуб иш экани.\n2. Абдуллоҳ ибн Умардан ривоят қилинади:\n«Роббнинг ризоси ота-онанинг ризосидадир. Роббнинг норозилиги ота-онанинг норозилигидадир».\nШарҳ: Бу ҳадисда Абдуллоҳ ибн Умар розияллоҳу анҳунинг гаплари келтирилмоқда. Баъзи вақтларда Расулуллоҳ соллаллоҳу алайҳи васаллам эмас, саҳобалар тилидан айтилган муҳим маънодаги гаплар ҳадис китобларимизда келтирилаверади. Чунки саҳобалар бундай гапларни Расулуллоҳ соллаллоҳу алайҳи васалламдан эшитишмаса, ўзларидан айтишмайди.\nБизда «Ота рози – Худо рози» деган гап бор. Худди мана шу халқ сўзи биз ўрганаётган ҳадиснинг таржимасидир. Роббнинг розилиги волид, яъни ота-онанинг розилигидадир. Аллоҳ таолонинг норозилиги эса ота-онанинг норозилигидадир.\nДемак, ким Аллоҳ таолони рози қилишни истаса, ота-онанинг розилигини олишга ҳаракат қилиши керак экан. Ким Аллоҳ таоло мендан норози бўлмасин, деса, ота-онасини норози қилмаслик учун ҳаракат қилиши керак экан.\n16:21 / 23.01.2018 4148\nРаҳматуллоҳ қори Обидов\n13:24 / 24.01.2018 10884\nОдамларнинг озорларига сабр қилган киши\n388. Ибн Умардан ривоят қилинади.Набий соллаллоҳу алайҳи васаллам .Одамларга аралашиб, уларнинг озорларига сабр қилиб юрадиган мўмин одамларга аралашмасдан, давоми...\n4698 20:06 / 04.04.2018\nОдобнинг манбаи (2-қисм)\nЯна Луқмон сурасида марҳамат этилади .Юришингда мўътадил бўл ва овозингни пасайтир. Чунки овозларнинг энг ёмони эшакнинг овозидир, 19оят.Яъни, юришинг ўртача давоми...\n1256 14:47 / 18.10.2018\nҚўл остидагиларга яхши муносабатда бўлиш\nЭнди қўл остидагилар билан муомала одоби ҳақидаги таълимотлар билан танишамиз. Бу ерда бир нарсага алоҳида эътибор беришимизга тўғри келади. Ушбу масалага оид давоми...\n2606 16:16 / 26.01.2018\nСуҳбат одоблари қуйидагилардир\nБиров билан дўст тутинишдан аввал уни яхшилаб ўрганиш ва сифатларини текшириб кўриш лозим.Язийд ибн Нуъома Зоббийдан ривоят қилинади.Расулуллоҳ соллаллоҳу давоми...\n3259 17:36 / 16.02.2018\n2110 15:00 / 25.03.2019\n1402 18:25 / 15.03.2019\n51546 11:58 / 10.10.2018\n64402 11:56 / 10.10.2018\n15899 15:03 / 10.03.2020


12:04 20.01.2017 (Янгиланган 12:14 20.01.2017) Ҳавола олиш\nБашаров ўзининг диндош ҳамкасбларига эътиқодларида собит туришларини тилади ва ўз динларидан ҳеч қачон уялмасликлари кераклигини айтди\nТОШКЕНТ, 20 янв — Sputnik. Россиялик театр ва кино актёри Марат Башаров бугунги давр мусулмонлари ҳақидаги "Йўқолган васият" деб номланган театр томошасида бош роллардан бирини ижро этади ва у журналистларга ўз дини билан фахрланишини билдирди.\nБашаров ўзининг диндош ҳамкасбларига эътиқодларида собит туришларини тилади ва ўз динларидан ҳеч қачон уялмасликлари кераклигини айтди.\n"Мусулмон эканлигингнинг ҳеч қандай ёмон томони йўқ. Аксинча, бу билан фахрланиш лозим. Мен мусулмон эканлигимдан, татар эканлигимдан ҳар доим фахрланганман, фахрланмоқдаман ва бундан кейин ҳам фахрланаман", — деди Башаров Sputnik Тожикистонга берган интервьюсида.\nУ икки йилдан буён Россия ва Москва мусулмонлар идораси ҳамда Россия муфтийлар кенгаши билан ҳамкорлик қилиб келади.\n"Йўқолган васият" саҳналаштирилган томошасининг премьераси 29 январь куни Москвадаги "Крокус Сити Холл" концерт залида бўлиб ўтади.


R S2021-03-20T12:27:58+05:0020 Mart, 2021|Олтин қалам|\nЧЕТДАН КЕЛТИРИЛГАН КАРТОШКА УРУҒИ СИФАТСИЗ ЧИҚДИ,\nХалқ депутатлари вилоят Кенгашининг 13 сессиясида вилоят ҳокими Э.Турдимов вилоятимиз туманларида ғалладан бўшаган майдонларга хориждан келтириб экилган картошка уруғларининг аксарияти унмаганлиги, сифатсиз уруғликлар сотилганлигига эътибор қаратганди. Бунинг натижасида томорқачи ва фермер хўжаликларида катта кредиторлик қарздорликлар юзага келганлигини танқид қилганди. Хўш, аграр соҳа ривожи учун барча шароит бор бўлган вилоятимизга хориждан картошка уруғи олиб келишга қанчалик зарурар бор эди. Агар эҳтиёж бўлганда ҳам соҳага масъул ташкилотлар уруғни сифат назоратидан ўтказишмаганми? Мавзуни атрофлича таҳлил қилиб кўрамиз.\nТиббиётчилар хулосаси билан қаралганда инсон йилда ўртача 50 килограмм картошка истеъмол қилиши лозим. Талабдан келиб чиқиб жорий йил вилоятимизда ғалладан бўшаган 9 минг 920 гектар майдонга такрорий экин сифатида картошка экилди. Шунча майдондан ўрта ҳисобда 200 центнердан ҳосил олинганда ҳам вилоятимизнинг бир йиллик картошкага бўлган 190 минг тонналик эҳтиёжидан ортиб, экспортга маҳсулот чиқариш имконияти пайдо бўларди. Вилоятимизда картошка экилиши режалаштирилган 11 та туманга супер элита, элита ва Р-1 навларини экиш режалаштирилганди. Картошка экиладиган майдонларга талаб этиладиган 30 минг тоннага яқин уруғликнинг етишмайдиган 12 минг 470 тоннасини етказиш борасида вилоятимиздаги 22 та таъминотчи корхона ва 14 та тижорат банки ўртасида 93,5 миллиард сўмлик 2789 та шартнома ҳам имзоланганди.\n– Режа асосида “Самарқанд картошкачилик маркази”, “Бананза Трейд Экспорт”, “ШЎРЧИ-АГРО-ТАЙЁРЛОВ”, “Абиркул агро тайёрлов”, “Самголд” масъулияти чекланган жамиятлари ва “JOHN EXIM COMPANY” каби импортёр корхоналар хориждан картошка уруғлари келтиришди, – дейди вилоят қишлоқ хўжалик бошқармаси бўлим бошлиғи Хуршид Болтабоев. – Олиб келинган 3439 тонна уруғ 1112 гектар майдонга экилди. Бироқ ўрганишлар натижасида маълум бўлдики импорт қилинган уруғликнинг 406 тоннаси, яъни келтирилган уруғнинг 12 фоизи чириган ва ҳосил олишга яроқсиз бўлиб чиқди. Буни туманлар кесимида таҳлил қиладиган бўлсак, Иштихон туманида 10,7 тонна, Пайариқда 6 тонна, Жомбойда 35,4 тонна, Самарқанд туманида 38,1 тонна, Ургут туманида 58 тонна ва Оқдарё туманида 257,6 тонна уруғлик чириб кетган ёки униб чиқмаган.\nШу ўринда бир мулоҳаза. Ҳар йилги ҳисоботларда етиштирилган ҳосилнинг бир қисми ички истеъмолга, бир қисми қишлоқ хўжалик ярмаркалари, қайта ишлаш, захира ва экспортга яна бир қисми эса уруғлик учун сарфланиши айтиларди. Хориждан уруғ олиб келишга заруратнинг пайдо бўлиши ўтган йили ҳозирланган уруғликнинг етмай қолишиданми ёки режа тақсимоти фақат қоғозда юритилганми? Четдан ҳосилдор навли уруғ олиб келишга эҳтиёж бор экан уни сифатини, иқлимга мослигини, касалликка чидамлилиги, уруғ билан бирга турли ўсимлик зараркунандалари кириб келмаётганини текшириши лозим бўлган ташкилотлар қандай қилиб сифатсиз уруғ учун яроқлилик сертификатини берган. Ёки хўрозқанд бўлса ҳам чет элни яхши қабилида иш тутилганми?\nМасалан, вилоят уруғчилик маркази раҳбари Зайниддин Наҳалов марказ асосан пахта, ғалла ва сабзавот уруғлари билан шуғулланиши боис ташкилотнинг картошка уруғчилигига алоқаси йўқлигини билдирди. Вилоят фермер, деҳқон хўжаликлари ва томорқа ер эгалари кенгаши маълумотларига кўра, 2020 йил ҳосили учун вилоятимизнинг 11 та туманида 9 минг 972 гектар картошка экилган ва бунинг учун 9146 тонна уруғлик учун амалда 54 миллиард 663 миллион сўм маблағ ажратилиб, 2300 дан ортиқ шартнома тузилган. Шартномага асосан 77 тонна супер элита, 2411 тонна элита, 6458 тонна Р-1 навли жами 8946 тонна уруғлик келтирилган.\n– Жорий йилнинг 1 мартидан 1 июлгача вилоятимизга Европа давлатларидан 7 номдаги картошка уруғлари келтирилган, – дейди вилоят ўсимликлар карантини давлат инспекцияси бошлиғи ўринбосари Аҳрор Бобоқулов. – Жумладан, “Шамсиддин Жалилов” фермер хўжалиги Недерландия ва Франциядан Булунғур туманига 340 тонна, “Илғор Агро технологиялар” мчж Тойлоқ туманига Россиядан 32 тонна, “Самголд” мчж Недерландиядан Оқдарёга 80 тонна ва “Акмал Тошпўлатович” фермер хўжалиги Россиядан Тойлоқ туманига 100 тонна уруғлик картошка келтирган. Биз четдан келтирилаётган уруғлик ёки кўчатлар билан бирга касаллик ва зараркунандалар кириб келишини олдини оламиз. Бунинг учун уруғликдан намуна олиниб, Тошкентдаги лабораторияга юборамиз. Уруғлик ёки кўчатлар яроқлилиги текширилиб уларнинг рухсати билан экишга тавсия этилади. Чунки хориждан келтирилаётган уруғликлар Тошкентдаги ва маҳаллий навли уруғликлар вилоятлардаги лабораторияларда текширилади.\nВазирлар Маҳкамаси ҳузуридаги Агросаноат мажмуи устидан назорат қилиш инспекцияси вилоят бошқармаси бошлиғи Нурмамат Турсуновнинг айтишича, бу йил картошка уруғлари келтирувчи импортёрларни туман ҳокимликларининг ўзи танлаб олгани учун бошқарма жараёнда иштирок этмаган. Уруғларнинг униб чиқмаслик ва ёки чириб кетиши билан боғлиқ ҳолатлар юзасидан ҳам бирорта мониторинг олиб бориб жойида ўрганишлар ўтказилмаган. Нега ахир. Агросаноат мажмуидаги назоратни инспекция олиб бориши белгиланган бўлса, масъулнинг бу фикри вазифасини инкор қилишга ўхшамадимикан.\nУруғларнинг сифатини текшириш вазифаси юклатилган яна бир масъул ташкилот – Агросаноат мажмуида хизматлар кўрсатиш маркази давлат унитар корхонаси вилоят филиали раҳбари Алишер Исмоилов картошка уруғлари вилоятимизга асосан 6 та таъминотчи корхона томонидан келтирилганини билдирди. Аммо четдан келтирилаётган уруғлар сифатига айнан масъул бўлган ташкилотнинг қиладиган юмуши уруғдан 5-10 дона намуна олиб, Тошкентга юбориш эканлигини айтди. Чунки вилоятда уруғни текшириш учун зарурий лаборатория жиҳозлари бўлмаганлиги боис марказга юборилади ва сертификат ҳам улар томонидан берилади.\nВазирлар Маҳкамасининг 2019 йил 12 июлдаги “Ўзбекистон Республикаси Вазирлар Маҳкамаси ҳузуридаги агросаноат мажмуи устидан назорат қилиш инспекцияси фаолиятини тартибга солувчи норматив-ҳуқуқий ҳужжатларни тасдиқлаш тўғрисида”ги қарори билан тасдиқланган низомда Агроинспекциянинг вазифалари аниқ белгиланган. Низомга кўра, пахта, бошоқли дон ва бошқа қишлоқ хўжалик экинлари ҳосили ҳамда уруғлари, экинлар навларининг генетик софлиги ва уруғлари сифатини аниқлаш ва назорат қилиш, сертификатлаш, экинларни тупроқ шароитидан келиб чиқиб жойлаштириш, экилиши, агротехник тадбирларнинг ўтказилиши, шартномаларнинг бажарилишини назорат қилиш инспекциянинг вазифалари этиб белгиланган. Оддий қилиб айтганда ерни шудгорлашдан тортиб экин экилиши, ишлов берилиши, маҳсулот етиштириш, сотиш, қайта ишлаш каби барча жараёнларни агроинспекция назорат қилади. Аммо негадир четдан келтирилган сифатсиз картошка уруғлари назоратдан четда қолган.\nВилоятимиздаги қишлоқ хўжалиги соҳасига дахлдор ташкилотларнинг бирортаси четдан келтирилган уруғнинг мос келиши ва сифати қай даражада эканлигини текширмаган, фермерлар, томорқачилар катта кредит эвазига харид қилган картошка уруғлари неча чириб кетаётгани ёки униб чиқмаётгани билан қизиқмаган. Ютуқ барчамизники, муаммо фақат деҳқонни эканда. Агар деҳқонга шунча катта зарар келтирадиган маҳсулотлар мамлакатимизга тўғри кириб келаверса, сифати ва яроқлилиги текширилмаса бундай ташкилотлардан нима наф?\nТаҳлилларга кўра сифатсиз картошка уруғидан энг кўп зарар кўрган ҳудудлардан бири Оқдарё тумани бўлди.\n– Бу йил туманимиздаги 214 та фермер хўжалиги ғалладан бўшаган 826 гектар майдонга такрорий экинга картошка экканди, – дейди туман қишлоқ хўжалиги бўлими бош мутахассиси Одил Анваров. – Бунинг учун жами 2479 тонна уруғ зарур бўлади ва унинг 1659 тоннаси хўжаликларнинг ўз ҳисобидан, қолган 820 тоннадан ортиқ картошка уруғлиги “Самголд” масъулияти чекланган жамияти томонидан тарқатилди. Аммо қарийб 200 гектарга яқин майдондаги уруғлар униб чиқмади, қолган майдоннинг ҳам ўртача 30-35 фоиз қисмида картошка бор, холос. Жамият ходимларидан келтирилган картошка уруғининг сертификатини сўраганимизда турли баҳоналар билан текширилганлиги тўғрисидаги ҳужжатни кўрсатолмади, хўжаликлар эса мажбурликдан вақтни бой бермаслик учун уруғни олишди.\nЎзагроинспекциянинг туман бўлими катта инспектори Дилшод Абдиқобиловнинг маълумот беришича, дастлабки келтирилган уруғларнинг сифати яхши бўлган, аммо кейин келтирилган уруғлар унмаган. Шу боис, 12 нафар фермер хўжалиги ва 7 нафар томорқачининг сифатсиз картошка тарқатилганлиги юзасидан ёзган аризалари асосида жойида ўрганишлар олиб борилган ва етказилган зарарни қоплаш бўйича вилоят прокуратурасига ҳужжатлар тақдим қилинган. Ҳозирда уруғ олганларнинг 30-40 фоизи зарар кўрган.\nМасалан, тумандаги “Болта ғалласи” ва “Тевачик Човка Оқдарё” фермер хўжаликлари бошлиқлари “Самголд” масъулияти чекланган жамиятидан 3700 килограмдан 25 миллион 655 минг сўмлик картошка уруғини мажбурликдан олиб, катта қарздорга айланишганини айтишди. Деҳқонлар уруғни эскирган уни экиб ҳам истеъмол қилиб ҳам бўлмаслигини айтишганда туман масъуллари “уруғни кўрдим, сифати яхши” дея тилхат ёздириб олишган экан. Бунинг устига 3 гектардан помидор экиб, килограми учун 700 сўмдан шартнома тузишган, аммо ўз ҳолича помидор олиб келаётган хўжаликлар маҳсулотнинг килограмини 500-600 сўмдан сотишга мажбур бўлаётганини, шунда ҳам завод олдида 3 кунлаб навбат кутишаётганини билдиришди. 3 гектарда помидор етиштириш учун 30 миллион сўм сарф қилган хўжаликлар меҳнати қолиб харажатини ҳам қоплолмай турганда, сифатсиз картошка уруғининг тарқатилиши фермерларни хонавайрон қилаётганини билдиришди.\n– Ҳеч қандай сертификатсиз, сифати текширилмаган бўлса-да, 4100 килограмм картошка уруғи беришди, – дейди тумандаги “Озоджон” фермер хўжалиги бошлиғи Равшан Раҳматов. – Чунки хабарим йўқ ҳолда банк розилигимизсиз, шартнома тузмасдан фермер хўжалигимиз номига 25 миллион 660 минг сўм кредит чиқарган. Аввал четдан келган уруғлик картошка олганимда ёрлиғида қайси давлатники, қачон қадоқланган, маҳсулот номи, масъул кишининг шарифигача ёзилган бўларди, бу уруғнинг сертификатини ҳам кўрсатишмади. Аслида 1,5 гектар майдонга режалаштирилган уруғни уйда 15-20 кун ундириб, 55 сотих майдонга экдим. Уруғни олаётганда 15 фоизга яқини, ундириш даврида 40 фоизи нобуд бўлди. Сифатсиз уруғни кўриб буни олмаймиз ўзимиз яхши уруғ топиб, танлаб оламиз деганимизда туман масъуллари шу уруғни олмасанг ерингни топшир дейишди. Энди қилган меҳнатимиздан ташқари фоизи билан 30 миллион сўмдан ортиқ кредит тўлашимиз керак. Бу пандемия даврида қийналган аҳолини қўллаш ўрнига очиқчасига қарз ботқоғига ботириш эмасми?\nШунингдек, тумандаги “Ғофур ота” фермер хўжалиги 29 миллион сўмлик ва “Оқдарё Умид болта” фермер хўжалиги 25 миллион 660 минг сўмлик 4138 килограмм картошка уруғлари олган. Аммо уларда ҳам экиш палласигача уруғнинг 40 фоизи яроқсиз ҳолга келган, экилгандан сўнг уруғнинг 55 фоиздан ортиғи униб чиқмаган. Бироқ тузилган шартномада томонларнинг мажбуриятлари келтирилган бўлса-да, номлар ва кредит суммасидан бошқа ёзув ёзилмаган. Хўш, сифатсиз уруғ учун кредит суммасини ким тўлайди?\n– Банкимиз томонидан 164 нафар фермер хўжалигига 22 фоиздан такроий экинга четдан келтирилаётган картошка уруғини харид қилишлари учун 4 миллиард сўмдан ортиқ маблағ ажратганмиз, – дейди “Агробанк” туман филиали бошқарувчиси Дилшод Толлиев. – Кредитнинг 7,5 фоизи қишлоқ хўжалигини қўллаб-қувватлаш жамғармаси ҳисобидан қопланади. Шундай бўлса-да, ходимларимиз банкимиздан картошка уруғлиги учун кредит олган 88 та фермер хўжалиги далаларида мониторинг ўтказилиб, униб чиқмаган уруғлик ҳолати ўрганилди. Ўрганиш хулосалари асосида ҳужжатлар тайёрланиб прокуратура органларига топширилди. Бу фермер жавобгарликдан озод бўлди, дегани эмас. Маблағ банкнинг капитали ва уни кимдан бўлса ҳам қайтариш лозим.\nРақамларга қарайдиган бўлсак, тумандаги фермер хўжаликлари “Агробанк” туман филиалидан 600 тонна уруғлик учун 3 миллиард 972 миллион 854 минг сўм, томорқачилар “Микрокредитбанк” туман филиалидан 55 тонна уруғлик учун 344 миллион 100 минг сўм ва Халқ банки туман филиалидан 175 тонна картошка учун 1 миллиард 86 миллион 128 минг сўм кредит маблағи олган.\nТоморқачи қарийб 70 миллионга “чув тушди”ми?\nМойқовоқ маҳалласида яшовчи Ашурхон Оппоқов икки укаси билан ҳар йили Россияда ишлаб оила тебратган, бу йилги пандемия туфайли хорижга ишлагани боришолмади. Уларга шу ерда даромад топиш имкони яратилганидан жуда хурсанд бўлишганди. Аммо…\n– Камбағалликни қисқартириш дастури асосида фермер хўжаликнинг ғалладан бўшаган ерларидан 30-35 сотихдан ер берамиз, четдан келтириладиган ҳосилдор картошка навларидан кредитга берамиз, шу ерда даромад топасизлар дейишганди, – дейди А.Оппоқов. – Шу гапларга ишониб уч ака-ука “Самголд” масъулияти чекланган жамиятидан 11 тоннага яқин картошка уруғи олдик. Уруғни ундириш жараёнида 50-60 фоизи нобуд бўлди, эккандан кейин яна шунча қисми чиқмади. Шундан кейин “Самголд” корхонаси раҳбарига қўнғироқ қилиб вазиятни айтдим, улар олинган уруғнинг 10 фоизига тенг бошқа картошка уруғлиги берди, лекин кейинги уруғ экилмасдан, жойида чириб кетди. Ҳозир 35 сотих майдоннинг 20 фоизида картошка бор, холос. Ака-укалар чириган картошка уруғи учун қилинган меҳнат, техника ва минерал ўғитни, кредит фоизларини ҳисобламаганда банкдан 68 миллион 200 минг сўм қарздор бўлдик. Бу камбағалликдан чиқаришнинг қандай йўли бўлди.\nТабиийки, бутун туманга четдан келтирилган картошка уруғи тарқатган “Самголд” масъулияти чекланган жамияти вакиллари билан боғланишнинг имкони бўлмади. Аммо бу масалаларнинг ҳуқуқий жиҳатларини яхши биладиган тумандаги соҳа масъуллари нега бу масалага панжа орасидан қараган. Энди меҳнатидан топган даромадини банк кредитига тўлайдиган фермерлар, рўзғорни ғорини тўлдириш, қиш чилласида дастурхони тўкис бўлишини истаб қарзга бўлса-да, уруғ олиб меҳнат қилган аммо, бир мавсум ишлаб, бўйнидаги катта қарздан бошқа нарса орттиролмаган аҳолининг ҳоли нима кечади? Бу масалани ким, қачон одилона ҳал қилади?


OrientationweekTIAAME2019 Лойиҳаси 4-якуний кун ўз якунига етди. Муваффақиятли якун!\n07:54 / 09.09.2019 846\nТошкент ирригация ва қишлоқ хўжалигини механизациялаш муҳандислари институти "Сув хўжалигини ташкил этиш ва бошқариш" факултети 1-босқич талабалари учун ташкил этилган "Таништирув ҳафталиги #OrientationweekTIAAME2019" лойиҳаси 4-куни я‘ни, якуний куни ҳам ўз ниҳоясига етди. Дастлаб, Тасдиқланган дастур асосида институт Халқаро Ҳамкорлик бўлими, Халқаро грантлар, лойиҳалар, хорижий олий та‘лим муассасалари билан ҳамкорлик ҳақида талабаларга ма‘лумот беришди. Юқоридаги мавзулар юзасидан Қишлоқ хўжалиги йўналиши бўйича Президент стипендияси соҳиби, IElTS 7 Сертификатига эга бўлган Докторант Маманбек Рейимов ҳамда Халқаро ҳамкорлик бўлими мутахассислари ўз тақдимотларини 1-босқич талабалар эътиборига ҳавола этишди. 1-жуфлтик ярмида Филология фанлари номзоди, доцент, Республика Маънавият ва Маърифат тарғиботчиси Раҳимбой Жуманиёзов билан давра суҳбати ўтказилди. Нотиқ 1-босқич талабаларига ўзининг самимий тилакларини билдириб, нотиқлик санъати ҳақида оз бўлсада, тушунча бериб, талабаларни хурсанд айлади. Шундан сўнг #OrientationweekTIAAME2019 лойиҳаси якунланиши тадбири бўлиб ўтди. Тадбирни Институт Илмий ишлар ва инноватсиялар бўйича проректори, техника фанлари доктори, профессор Султанов Тохир Зокирович очиб берди. 1-босқич Талабаларга ўзининг самимий тилакларини билдириб, талабалик бахти билан табриклади.\nПроректоримиз институтда амалга оширилаётган ислоҳотлар, профессор-ўқитувчилар салоҳияти, маҳаллий ва хорижий рейтингда институтнинг тутган ўрни, илмий йўналишдаги танловлар, институт ёшлари илмий ва инноватсион фаолияти, тижоратлаштириш йўналишлари ҳақидаги ўз тақдимоти билан 1-босқич талабалари ва йиғилганларга маълумот берди. Тадбир сўнгида илмий ишлар ва инноватсиялар бўйича проректор O-week-TIIAME лойиҳаси ташкилотчиларининг бир гуруҳини институт раҳбарияти номидан тақдирлади ва талабалар ичига яна бир бор кириб барча модераторларни, фаcилитаторларни чақириб, олқишлади, эсдалик учун суръатга тушилди. 1-босқичлар учун алоҳида тақдимот қилиб, вақтларини аямай ташриф буюрган илмий ишлар ва инноватсиялар бўйича проректоримизга алоҳида раҳмат, ёшлар номидан. Барча ташкилий ишчи гуруҳ аъзоларига, институт раҳбариятига, "Сув хўжалигини ташкил этиш ва бошқариш" факултети раҳбариятига ва барчага шароит ва қўллаб-қувватлаш учун талабалар номидан раҳмат айтамиз. Муҳими, проректоримиз бизнинг талабаларга ўз тақдимотларини намойиш этиб бердилар. Бизнинг лойиҳада иштирок этган барча 1-босқич талабалари ўқув жараёнига тайёр. Барча хурсанд ва миннатдор.\nТалабалар олий таълим муассасасидан чиқиб, Тошкент шаҳрининг диққатга сазовор жойларига Мустақиллик майдони, Сайлгоҳ кўчаси, Амир Темур хиёбони ва бошқа жойларига саёҳат қилишди. Тошкент ирригация ва қишлоқ хўжалигини механизациялаш муҳандислари институти "Сув хўжалигини ташкил этиш ва бошқариш" факултети 1-босқич талабалари учун ташкил этилган #OrientationweekTIAAME2019 лойиҳаси якунланди. Барча 1-босқич талабалари ташкилотчиларга, Ўзбекистон ёшлар иттифоқи ва институт раҳбариятига миннатдорчилик билдиришди. Биз бошқа катта лойиҳаларни амалга оширишда давом этамиз бизни кузатиб боринг. ҲУРМАТ БИЛАН ТИИАМE ёшлари. Талабаларга эътибор келажакга эътибор.